Хосиятсиз вақт – "Тасвир" нашриёт уйи\n— Чироғингиз ўчиб ётган бўлса, телевизор кўриб бўлмаса… Зерикиб ўламан-ку. Ҳозирдан одамнинг уйқуси келадими, бирпас айланиб келаман болалар билан валақлашиб.\n— Бизнинг ота-онамиз: “Шомдан кейин кўчага чиқманглар, хосияти бўлмайди”, дейишиб, тунда юришга рухсат беришмасди. Бир нарсаси бордирки, шундай қилишган, — Хайри холага Илҳомнинг бемаҳал чиқиб кетаётгани сираям ёқмаётган эди.\n— Мен сизга қиз боламидим, кечаси кўчага чиқмайдиган? Ўзи дўппидек қишлоқ бўлса… Мушук “миёв”ласа ҳам у бошидан бу бошига эшитилади…\n— Сенга бир гап айтиб маъқул қилиб бўлмайди. Дарров жавобинг тайёр, бор, фақат эҳтиёт бўл…\n— Хўп, дуолар ўқиб, кўчанинг бир четидан юраман…\n— Кул-а, кул. Лекин ота-боболарнинг бизга айтиб кетган бирор гапи кулгили эмас… — Хайри хола кенжатойининг орқасидан жавраб қолди. Илҳом кўчага чиққанда, ҳақиқатдан, ҳамма ёқ зим зиё, қоронғи эди. Деразаларнинг баъзиларидагина сарғимтил ёруғлик кўринар, у ҳам хонадан ташқарига чиқа олмасди.\n“Ўзи нега кўчага чиқдим? Биздаям шам бўлса керак. Шамнинг ёруғида ётиб китоб ўқисам ҳам бўларди-ку. Ўзи кўчага ёмон ўрганибман. Бирпас уйда ўтирсам диққинафас бўлиб кетаман, айниқса, чироқсиз уйнинг деворлари тўрт тарафдан сиқиб келаётганга ўхшайди…” Илҳом қаерга борса болаларни, яъни ўз тенгдошларини учратиши мумкинлиги ҳақида энди ўйлай бошлаган эди, қоронғуликдан тапир-тупур овозлар эшитилди. Дам ўтмай қоронғудан шапкасини бостириб олган бир йигит отилиб чиқди-да, Илҳомнинг қўлига гўдакнинг муштидай бир ўровни тутқазиб:\n— Исминг нима? Қайси кўчада турасан? — деб хириллади.\n— Нима бу? — деб ўровни пайпаслаётган эди, йигит:\n— Сўраган нарсани айт! — деди важоҳат билан.\n— Илҳомман. “Узумзор” кўчасида тураман…\n— Қўлингдагини эҳтиёт қил. Жонингни асрагандек асра. Болалар келиб олиб кетишади. Эшитдингми, жонингни асрагандек, дедим-а, эсингда турсин! – деди-да, яна қоронғуликка кириб кетди.\nИлҳом қўлидагини кафтлари орасига олиб чиқди. “Тилло бўлса-я, ё кумушмикан?” деб ўйлади. Йўқ, юмшоқроқ туюлди. Шимининг чўнтагига солмоқчи эди, бояги одамнинг “Жонингни асрагандек асра” дегани эсига тушди-да, қўйнига солиб юборди. “Энди уйга қайтиш керак. Нима бўлсаям, бу қалтисроқ нарса, бўлмаса у одам қочиб юрмасди”, деб ўйлади-да, келган йўлига қайрилаётган эди, яна дупур-дупур бўлди-да, икки эркакнинг қораси кўринди.\n— Тўхта, кимсан?\nИлҳом бу овозни таниди. У маҳалла посбони эди. Беихтиёр қўли қўлтиғига борди. Лекин посбон қараб тургандай, қоронғу бўлса-да, кўраётгандай туюлди, шунинг учун қўлини орқасига қилди.\n— Самад ака, бу мен Илҳомман, Обид аканинг ўғли, — деди.\nПосбоннинг ёнида қотмадан келган, чеккасига узун чандиқ тушган нотаниш эркак бор эди. Илҳомнинг кўзи қоронғуликка яхшигина ўргангани учун рўпарасидаги одамларнинг ўзига хос белгиларини ҳам англади.\n— Илҳом, сенмисан? Қоронғида нима қилиб юрибсан? — Посбон шундай деди-ю, Илҳомнинг жавобини ҳам кутмай ёнидаги шеригига:\n— Бу — ўзимизнинг болалардан, — дея изоҳ берди. Нотаниш одам унга яқинроқ келди. Илҳом бу одам ҳозир уни тинтув қиладигандек қўрқиб кетди.\n— Ҳа, мен шу қишлоқнинг боласиман, зерикиб кетиб айлангани чиққандим, — деди.\n— Сен… шу атрофда кепкасини бостириб олган бир йигитни кўрмадингми?\nНотаниш эркак Илҳомни сўроққа тутди.\n— Йўқ, ҳеч кимни кўрганим йўқ, кўчага чиққандан буён фақат сизларга дуч келиб турибман, — деди Илҳом. У дадил гапиришга ҳаракат қилса-да, оёғида титроқ бор эди.\n— Нотаниш эркак Илҳомга яна ҳам яқинроқ келди-да:\n— Ростдан ҳеч кимни кўрмадингми? — деб таъкидлаб сўради.\n— Сиз бу йигитга ишонаверинг, у ўзимизнинг кўз ўнгимизда ўсаётган бола, — деди посбон ва:\n— Қоронғида битта ўзинг нима қилиб юрибсан? Агар сени, отангни яхши танимаганимда, ҳозир текширувга бериб юборардим, — деди посбон ва шу заҳотиёқ:\n— Ана, чироқ ҳам ёнди. Сени илгарироқ учратмаймизми? Юринг, ишимиз осонлашадиган бўлди, — деди ва Илҳомга қараб:\n— Қишлоқ сал нотинчроқ, уйингга борганинг маъқул, — деди. Посбон айтмаса ҳам, Илҳом ҳозир уйига чопмоқчи, қўлтиғидаги нарсанинг нималигини билмоқчи эди. Уйга кирганида Хайри хола қандайдир тугунларни очаётган эди, Илҳом онаси яна совчиликдан гап очиб қоладигандек тез ўзини хонасига урди. Онаси одатдагидек:\n— Ҳой, бола… — деганича қолди.\n“Бу аниқ гиёҳвандлик моддаси… Бошқа нимаям бўлиши мумкин?” Илҳом гиёҳвандлик моддасини фақат фильмлардагина кўрган эди. Улар майда сувқоғозларга ўралган бўларди. Бу эса йирик, юмалоқ нарса эди. Илҳомнинг юрагига қўрқув тушди. У нотаниш эркак “Жонингдай асра”, деганида негадир олтинми, кумушми, олмосми — шунга ўхшаш қимматбаҳо бир металл деб ўйлаган эди. Онаси бежизга чироқ ёниши билан тугунга ёпишмаган. Анчадан бери совчилик, тўй дардида юрибди. Илҳомнинг эса топишининг мазаси йўқ, велосипедларнинг йиртилган, тешилган камераларини ямайди — тирикчилиги шу. Шунинг учун қоронғида қўлига бериб кетилган нарсадан ўзига озгина бўлса-да, улуш олишига илинж уйғонган эди. Аммо уйга келгач, номаълум нарсани кўриб: “Буни йўқ қилишим керак. Тағин бир балога қолиб ўтирмай”, деб ўйлаб қолди. Аввал ҳожатхонагами, шунга ўхшаш жойларга ташлаб юбормоқчи бўлди-ю, бирдан миясига “Борди-ю, портлайдиган модда бўлса-чи?” деган гап келди. Шунинг учун уйидагиларнинг ухлашини пойлаб, тонг қоронғусигача тўлғаниб ётди-да, “Ҳамма ухлаган пайт”, деб қаттиқ ишонган пайтда қишлоқ чеккасидаги экилмай ётган тепаликка олиб бориб кўмиб келди ва озгина бўлса-да, тинчигандек бўлди, барибир ухлай олмади.\n… Орадан бир кун ўтди, икки, уч кун… Илҳом: “Ҳеч нарса бўлмаяпти-ю, унақа ваҳимали нарса эмас экан”, деб ўзига ўзи таскин беришга, бутун вужудини чирмовиқдай ўраб ётган қўрқувдан халос бўлишга ҳаракат қилса-да, ҳар шарпадан чўчиб кетаверар эди. Ниҳоят, учинчи куни вақт шомдан оғганида қўшнининг ўсмир боласи:\n— Илҳом ака, сизни анови тол тагида бир-икки киши чақиряпти, — деб кириб колди. Илҳомнинг юраги “шув” этиб кетди. Онаси, одатдагидек, нималар биландир куймаланиб ўтирар экан:\n— Бу ёққа келавермайдими, Илҳом аканг керак бўлса… Аллакимларга ўхшаб толнинг остида туриб чақирмай, — деди.\nИлҳомни совуқ тер босди:\n— Қўяверинг, она, ишлари шошилинчдир-да, — деди.\n— Яна шомдан кейин чиқиб кетяпсан, мен сенга минг марта айтаман. Ҳар қанақа ишинг бўлсаям, шомгача битир деб… — Изидан жавради Хайри хола.\n… Худди ўйлаганидек, ўша кечаси қўлига нарса тутқазиб кетган кимсага тегишли одамлар экан.\n— Қани, омонатни бер, — дейишди улар дабдурустдан. Илҳом бу башараси совуқ одамлар билан етаклашиб юргиси келмади. Билиб бўладими, балки, посбон уларнинг изига тушгандир? Балки жиноят устида қўлга олиш учун пойлаб юришгандир?\n— Менда эмас… Уйимда асрагим келмади, — деди Илҳом ва уларни тезроқ кетказиш мақсадида:\n— Мен ҳозир сизларга ўша матоҳларингни қаерга кўмганимни айтаман, қазиб олиб кетаверасизлар, — деди. Пастки жағи олдинга туртиб чиққан сўйлоқ тишли биттаси:\n— Ҳув бола, омонатни сенинг қўлларингга берганмидилар, — деб дўқ қилди.\n— Ҳа, қўлимга бергандилар. Лекин онам мени шомдан кейин кўчага чиқармайдилар, — Илҳомнинг эсига шу гап тушди. Келгувчилар “хо-хо”лаб кулишди.\n— Ие, тоза бўлган экансан-ку. Ҳасанбой одамига ишониб бериб кетибди-да молни… Ҳўв бола, сен билан ади-бади айтишиб ўтиришга вақтимиз йўқ. Олдимизга туш-да, кўмган жойингдан ўз қўлинг билан қазиб олиб бер, — дея турткилади уларнинг барвастироғи. Илҳом гандираклаб кетди. Лекин сир бой бермасликка ҳаракат қилиб:\n— Мен ўша матоҳларингни сақлашнинг кафилини олмаганман. Акаларинг қўлимга тутқазиб кетди. Уни бир ёққа отиб юбормаганимга шукр қилинглар… — Илҳом яна “Сизларни посбон қидириб юрибди”, деб ҳам қўшиб қўймоқчи эди, тағин бошим балога қолмасин, деб бу ёғини айтмади.\n— Индамасак, том бўйи сакрайсан, шекилли. Қани, бошла, жонингдан умидинг бўлса, қандай олган бўлсанг, шундай қайтариб берасан. Бермай ҳам кўр-чи, онангни Учқўрғондан кўрасан…\nИлҳом қаршилик кўрсатмоқчи эди, олдида, турган дароз эркак қорнига бир тепди, букчайиб қолди…\nЭнди тепаликка олиб бормасликнинг иложи йўқ эди, қорнини чангаллаганча йўлга тушди. Хайрият, ҳеч ким ис олмаган экан, тинчгина ковлаб олиб берди. Энди улардан қутилдим, деб енгил нафас олмоқчи эди, барвастиси:\n— Бизни таниб қолди-ку бу аблаҳ, ортиқча гувоҳнинг нима кераги бор? — деди…\nБир зум ўтмай Илҳом ур калтак, сур калтакнинг остида қолди… Уни эртаси пешинда чалажон ҳолда тепаликнинг ён бағридан топишди. Нафас олганида бутун вужуди кўтарилиб тушарди. Илҳом нуқул “шом… шом” дегандек ғўлдирар, аммо гапини охирига етказолмас эди. Эҳтимол, у “Болаларингни бекордан бекорга шомдан кейин кўчага чиқарманглар, ота-боболаримизнинг анъаналарига содиқ қолинглар…”, демоқчи бўлгандир…


Саманта Стосур июль ойининг энг яхши теннисчиси бўлди\n09:31 / 09.08.2015 1410\nАвстралиялик теннисчи Саманта Стосур июль ойининг энг яхши теннисчиси деб топилди. Саманта WTA расмий сайтида ўтказилган сўровномада 35 фоиз овоз тўплашга муваффақ бўлди. Бу ҳақда olamsport.uz хабар берган.\nСтосур иккинчи ўринни эгаллаган словакиялик Анна Шмидловадан 5 фоизга кўпроқ овоз тўплади. Учинчи ўринни 22 фоиз овоз жамғарган россиялик Маргарита Гаспарян эгаллади. Швециялик Йоханна Ларссон 13 фоиз овоз билан тўртинчи ўринни банд этди.


Мирзо Улуғбек туманидаги айрим ҳудудларда қисқа муддатга "свет" ўчади\n13:25 07.01.2021 (Янгиланган 13:33 07.01.2021)\nМирзо Улуғбек тумани Паркент (35 кВ) нимстанцияда янги ўрнатилган (10 000 кВа) трансформатор ишга туширилади. Шу сабабли туманидаги айрим ҳудудларда электр энергия узатишда узилишлар кузатилади.\nТОШКЕНТ, 7 янв — Sputnik. Мирзо Улуғбек тумани Паркент (35 кВ) нимстанцияда янги ўрнатилган (10 000 кВа) трансформатор ишга туширилади. Шу муносабати билан қуйида келтирилган манзилларда эртага 7 январь куни соат 23:45дан соат 02:00га қадар электр энергия узатишда қисқа муддатли узилишлар кузатилади.\n“Катта Олтинтепа” маҳалласи;\nМирзакалон Исмоилий маҳаллалари.\nМирзиёев Бухоронинг жанубий туманларини вертолётда кўздан кечирди\n14:18 21.01.2021 (Янгиланган 14:35 21.01.2021)\nШавкат Мирзиёев Бухоронинг Олот, Қоракўл, Жондор, Ромитан, Пешку ва Шофиркон туманларида таъмирланган уй ва инфратузилма объектларини кўздан кечирди ҳамда маҳаллий аҳоли билан учрашди.\nТОШКЕНТ, 21 янв - Sputnik. Шавкат Мирзиёев 21 январь куни Бухоро вилоятига келиб, вертолётда Олот туманига йўл олди.\nПрезидент ташрифи Олот тумандан бошлангани бежиз эмас. Ўтган йилнинг 27 апрел кунида Бухоро вилоятига Жанубдан кучли шамол кириб келиши оқибатида уй-жойлар, инфратузилма ва экинларга катта зарар етганди.\nЎтган давр мобайнида Олот ва қўшни туманларда Қоракўл, Жондор, Ромитан, Пешку ва Шофиркон туманларида 45 мингта уй, 204 та кўп қаватли турар жой таъмирланди, 1000дан ортиқ ижтимоий соҳа ва тадбиркорлик объектлари, йўллар, электр, газ ва алоқа тармоқлари тикланди.\nТашриф давомида Шавкат Мирзиёев вертолётда ушбу ишлар қамровини кўздан кечирди ва айни дамда маҳаллий аҳоли билан мулоқот қилмоқда.\nЭслатиб ўтамиз, бу Ўзбекистон президентининг 2021 йилда ҳудудлар иқтисодиий ривожланиши билан танишишга қаратилган биринчи ташрифдир.\nТелекўприк бўйича жарроҳлик: шифокор Тошкентдаги клиника келажаги ҳақида\n2022 йил ёзига келиб Тошкентда илғор техникалардан қўлланган ҳолда энг қийин жарроҳлик амалиётини ўтказишга имкон берувчи замонавий кўп тармоқли тиббиёт маркази очилиши режалаштирилмоқда.\nТОШКЕНТ, 21 янв — Sputnik. Кўп тармоқли тиббиёт клиникасини бунёд этиш лойиҳаси 2017 йилдан буён амалга оширилмоқда. Унда “Ўзбекистон темир йўллари” ва молиявий ва лойиҳанинг бир қисмини зиммасига олган Россиянинг Урал тоғ-кон металлургия компанияси иштирок этмоқда.\nКлиника бош шифокори Фарҳод Илҳомов жамоани шакллантириш ва унинг тармоқлари ҳақида сўзлаб берди.\n“Кадрлар бугунги кунда ишимизнинг энг қийин ва муҳим қисмидир. Суҳбатларда 68 нафар мутахассисларни саралаб олдик. Улардан сектор, лаборатория ва бўлимлар мудири шакллантирилади. Бундан ташқари, рўйхатда ўрта тиббиёт ходимлари учун 50 киши ўрин олган”, - деди у Sputnik мухбири билан суҳбатда.\nШу билан бирга Россия ва Германиянинг етакчи клиникалари мутахассислари маслаҳатлашиш, ўргатиш ва стажировкага жалб қилинади.\nБош шикофорнинг сўзларига кўра, бўлажак клиникада барча турдаги қон-томир жарроҳлик амалиёти ўтказилади. Шунингдек, умуртқанинг турли касалликлари – сурункали ва туғма касалликлардан жароҳатгача даволашни йўлга қўйиш режаларда бор.\nСтроительство главного корпуса многофункциональной медицинской клиники в Ташкенте\nКлиника тўлақонли телетиббиётдан фойдаланишни ҳам режалаштирмоқда. Телекўприк шаклида мутахассислар Тошкентдаги жарроҳлик амалиёти вақтида бевосита Россия ва Германиянинг етакчи клиникалари билан боғланишлари мумкин. Хорижлик ҳамкасблар уларга маслатҳат ва кўрсатмалар беришлари мумкин бўлади.\nҲозирда Тошкентда қурилиш ишлари жадал олиб борилмоқда. Даволаш ва лаборатория корпуслари қад ростламоқда. Объект 2020 йил ўртасига келиб тайёр бўлиши кутилмоқда.


Чехияликлар инқилобнинг 29 йиллигини бош вазир истеъфосини талаб қилиш билан нишонлади\n21 октябр 2020, Тошкент вақти: 01:17\nЧехияликлар бош вазир Андрей Бабиш истеъфосини талаб қилмоқда, 17 ноябрь, 2018 йил\nМинглаб чехияликлар 17 ноябрда мамлакат бош вазири Андрей Бабиш истеъфога чиқишини талаб қилиб, кўчаларга чиқди.\nНорозилик намойиши 1989 йили Чехословакиядаги коммунистлар режимига барҳам берган “бахмал инқилоб”нинг 29 йиллигига тўғри келди. Бош вазир истеъфоси 13 ноябрдан бери талаб қилинмоқда.\nЎша куни Чехия ОАВ Бабишнинг ўғли Андрейнинг интервьюсини эълон қилди. Чех нашрларидаги мақолаларда иддао қилинишича, Андрей Украинанинг Россия босиб олган ҳудудига бориб келишга мажбур қилинган. Бу билан у, гўёки, Бабиш ва унинг ўғли 10 йил олдин ЕИнинг 2 миллион евролик (2,27 миллион доллар) субсидиясини ноқонуний олганига оид жиноий иш тергов қилинаётганига халақит бермоқчи бўлган.\nАсли миллиардер бўлган Бабиш ҳеч қандай хато иш қилмаганини ва шу сабабли истеъфога чиқмаслигини айтди. Даъво қилишича, ўғлининг эс-ҳуши жойида эмас ва у мамлакатдан ўз ихтиёри билан чиқиб кетган ҳамда Чехия разведкаси ва яна бир чет эл разведка хизмати уни лавозимидан четлатиш учун “кампания” бошлаган бўлиши мумкин.


Мадонна суд орқали ўз ўғлини у билан таътил ўтказишга мажбур қилди\n21:03 / 24.12.2015\nАҚШлик хонанда Мадонна суд орқали ўзининг катта ўғли Рокко Жон Ричини ўзи билан Нью-Йоркда таътилни ўтказишга мажбур қилди.\nЎсмир эса Янги йил байрамида отаси Гай Ричи билан Буюк Британияда қолмоқчи бўлган, деб ёзмоқда The New York Post нашри.\nНью-Йорк штати олий суди балоғатга етмаган Жон Ричини АҚШга онаси ёнига қайтишга мажбур қилди.\nМадоннанинг собиқ эри, режиссёр Гай Ричининг адвокати Эрик Бакли суд ҳаками Дебора Капланга 15 ёшли ўсмир суд қарорига қарамасдан, отаси билан қолишни истаётганини айтди. Ўсмир Нью-Йоркга келгач Жон Ричига адвокат тақдим қилишади, у онаси билан кўришиб, ўзининг якуний қарорини эълон қилиши керак бўлади.\nНашр манбасининг маълум қилишича, ўсмир Мадонна билан унинг охирги Rebel Heart гастроль турида икки ой давомида саёҳат қилган. “Бола онаси билан қолишни истамаган. Улар орасидаги муносабатлар яхшимас, бироқ бундай ҳолат ушбу ёшга хос”, деб айтди манба.\n2008 йилда Мадонна 7 йиллик ўзаро турмушдан кейин Гай Ричи билан ажрашган. Уларнинг икки ўғил фарзанди бор. Жон Ричи 2000 йил августида дунёга келган.\nПетербургда патент билан ишлаш бўйича ўзбеклар ва тожиклар етакчилик қилмоқда\nБундеслига. «Бавария» аутсайдерлардан бирини қийинчилик билан енгди ва бошқа натижалар


УЕФА ЕЧЛ мавсумининг рамзий терма жамоасини тузиб чиқди » Скачать музыку бесплатно новинки музыки 2016-2017\nУЕФА ЕЧЛ мавсумининг рамзий терма жамоасини тузиб чиқди\nКомментариев: 0 Просмотров: 159 Дата: 30-05-2016, 15:59 Португалиялик Криштиану Роналду ("Реал"), аргентиналик Лионель Месси ("Барселона") ва француз Антуан Гризманн ("Атлетико") ЕЧЛнинг 2015/16 йилги мавсуми учун рамзий терма жамоаси таркибидан ўрин олди. Бу ҳақда УЕФА расмий сайтида хабар берилган. Роналду, Гризманн ва Мессидан ташқари, "йил жамоаси"дан дарвозабонлар Ян Облак ("Атлетико"), Мануэль Нойер ("Бавария"); ҳимоячилар Диего Годин, Хуанфран (иккиси - "Атлетико"), Тиаго Силва ("Пари Сен-Жермен"), Серхио Рамос, Марсело (иккиси - "Реал"); ярим ҳимоячилар Габи, Коке (иккиси - "Атлетико"), Андрес Иньеста ("Барселона"), Тони Кроос, Лука Модрич (иккиси - "Реал"); ҳужумчилар Луис Суарес ("Барселона"), Роберт Левандовски ("Бавария"), Гарет Бэйл ("Реал") ҳам ўрин олган. 2015/16 йилги ЕЧЛ чемпиони финалда "Атлетико"ни пенальтилар сериясида 5:3 ҳисобида мағлуб этган "Реал" жамоаси бўлди. Ўйиндаги якунловчи зарба Криштиану Роналду томонидан йўлланди. Бу "Реал"нинг ўз тарихида 11-марта ЕЧЛ ғолиблигига эришиши бўлди. - деб хабар бермоқда Stadion.uz нашри.


Назорат хариди: сабаб ва оқибатлар\nНазорат хариди — чакана савдо ва хизмат кўрсатиш соҳасидаги ҳисоб-китобларга, шу жумладан, нақд чет эл валютасидаги ҳисоб-китобларга доир ҳуқуқбузарликларни солиқ текширувлари давомида аниқлаш учун ўтказилади.\nКорхонанинг текшириш ўтказиш рўйхатига киритилишига асос бўладиган сабаблар:\nқонун бузилиши ҳолатлари тўғрисида жисмоний ва юридик шахсларнинг мурожаатлари;\nтўлов терминаллари ва назорат-касса машиналари ўрнатмаган ёки тижорат банкида ҳисоб рақамини очмаган чакана савдо ёки хизмат кўрсатиш билан шуғилланаётган субъект тўғрисида маълумот келиб тушганда;\nсубъектнинг топшираётган пул тушуми камайгани ёки бутунлай тўхтаб қолгани тўғрисида банк муассасаси, инкассация хизмати, шунингдек ҳудудий пул-кредит комиссиясининг маълумоти.\nҲуқуқбузарликлар тўғрисида маълумотлар пайдо бўлганда давлат солиқ хизмати ходимлари қисқа муддатли текшириш ўтказишга рухсат олиш учун назорат қилувчи органлар фаолиятини мувофиқлаштирувчи Республика кенгашига мурожаат этадилар.\nОдатда нималар текширилади?\nНазорат-касса аппаратининг мавжудлиги;\nТўлов терминалининг борлиги;\nНақд пул маблағлари ёки пластик карточкалар бўйича тўлов шаклига қараб нархларни сунъий равишда оширилиши ёки пасайтирилиши.\nНазорат хариди ўтказиш\nТекшириш-назорат харидидан бошланади. Сотиб олувчи сифатида унда ҳарқандай балоғат ёшига етган шахс иштирок этиши мумкин.\nДавлат солиқ хизмати органи ходими томонидан назорат харидини ўтказишга ва унинг натижаларини расмийлаштиришга текширув натижасидан манфаатдор бўлмаган вояга етган жисмоний шахслар холислар сифатида жалб этилади.\nНазорат хариди ўтказилиб, тўлиқ ҳисоб-китоб қилингандан сўнг, давлат солиқ хизмати органининг масъул ходимлари томонидан ўз хизмат гувоҳномалари ва текширишларни ўтказишга рухсат берилганлиги тўғрисидаги махсус гувоҳнома кўрсатилган ҳолда қисқа муддатли текшириш эълон қилинади. Қисқа муддатли текшириш учун асос бўлган ҳужжатлар нусхалари текшириш тугаллангунга қадар текширилаётган тадбиркорлик субъекти (унинг вакили) ёки жисмоний шахсга тилхат олиб топширилади.\nТекшириш ўтказиш тўғрисидаги буйруқда қайд этилган маълумотларнинг тўғрилигини текшириб кўринг!\nНазорат қилувчи органнинг текширишни ўтказиш тўғрисидаги буйруғида текшириладиган субъектнинг номи, солиқ тўловчининг индентификация рақами, текшириш мақсадлари, текширувчи мансабдор шахсларнинг таркиби, текшириладиган давр, текширишни ўтказиш муддати ва номи, шу асосда текшириш ўтказилаётган ҳужжатнинг рақами ва вақти кўрсатилади.\nТекширувчи мансабдор шахс қонунчиликда белгиланган тартибда хўжалик юритувчи субъект томонидан тақдим этилган “Текширишларни ҳисобга олиш китоби”ни тўлдириши шарт. Техник имкониятлар мавжуд бўлганда “Текширишларни ҳисобга олиш китоби”нинг электрон нусхасини тўлдириши керак. Бу ҳолда “Текширишларни ҳисобга олиш китоби”нинг қоғоз нусхасини тўлдириш талаб этилмайди.\nЎтказилган назорат хариди натижаси бўйича уч нусхада назорат харидини ўтказиш баённомаси расмийлаштирилади.\nНазорат харидини ўтказиш баённомаси назорат харидини амалга оширган шахслар ва тадбиркорлик субъекти томонидан имзоланади. Тадбиркорлик субъекти назорат харидини ўтказиш баённомасига имзо чекишдан бош тортган ҳолларда, баённомага бу ҳақда тегишли ёзув киритилиб, назорат харидини амалга оширган шахсларнинг имзоси билан тасдиқланади.\nТекширилаётган тадбиркорлик субъекти баённомани имзолашдан бош тортиш сабабларини Назорат харидини ўтказиш баённомасида кўрсатиш ҳуқуқига эга.\nНазорат харидини ўтказиш баённомасининг бир нусхаси текширилаётган тадбиркорлик субъектига баённома нусхасини олганлигини тасдиқловчи имзо қўйдирган ҳолда берилади.\nНазорат хариди ўтказилиб, ўзаро ҳисоб-китоблар якунлангач, назорат харидини ўтказишда фойдаланилган пул маблағлари текширилган тадбиркорлик субъекти томонидан давлат солиқ хизмати органининг масъул ходимларига, харид қилинган товарлар, кўрсатилган хизматлар ва бажарилган ишларнинг натижалари (назорат хариди предметлари) эса, давлат солиқ хизмати органининг масъул ходимлари томонидан тадбиркорлик субъектига қайтариб берилиши шарт, қайтариб бериш имкони бўлмаган ҳамда қонун ҳужжатларига мувофиқ олиб қўйилиши лозим бўлган назорат хариди предметлари бундан мустасно. Бунда олиб қўйилган ҳуқуқбузарлик предметлари бўйича алоҳида баённома тузилади ҳамда мазкур баённома назорат харидини амалга оширган шахслар ва тадбиркорлик субъекти томонидан имзоланади.\nСолиқ тўғрисидаги қонун ҳужжатлари бузилганлигидан далолат берувчи ҳужжатлар ва ҳуқуқбузарлик предметлари солиқ текширувини ўтказаётган давлат солиқ хизмати органи масъул ходимларининг асослантирилган қарори асосида олиб қўйилиши мумкин. Солиқ тўловчининг фаолиятини тўхтатиб қўйишга олиб келадиган предметларни олиб қўйиш фақат суд қарори асосида амалга оширилади. Солиқ текширувига тааллуқли бўлмаган предметларни олиб қўйиш ман этилади.\nСолиқ текширишлари Ўзбекистон Республикаси Солиқ кодексининг 101-моддаси талаблари асосида тузилган далолатнома билан расмийлаштирилади, унга ўтказилган назорат хариди тўғрисидаги баённома илова қилинади.\nСолиқ текшируви натижасида аниқланган ҳуқуқбузарлик фактлари бўйича материаллар Давлат солиқ хизмати органларининг тегишли бўлимларига ва улар орқали ҳуқуқни муҳофаза этиш органларига тақдим этилади.


16.07.2021 Чоп этиш учун\nЎзбекистонга биринчи маротаба ташриф буюришим. Бундан жуда ҳам хурсандман. Чунки мамлакатингиз ҳақида кўп фикрлар эшитганман ва шу диёрга келишга муяссар бўлдим.\nЭнди тўғридан-тўғри Ўзбекистон ва Марказий Осиё алоқалари ҳақида гапирадиган бўлсак, Ўзбекистон Марказий Осиёнинг чорраҳасида жойлашган энг катта мамлакат бўлиб, Осиёнинг бошқа давлатлари билан алоқалар ўрнатишда, яқин муносабатларнинг ўрнатилишида жуда муҳим аҳамиятга эга.\nБугунги конференция Марказий ва Жанубий Осиё ўртасидаги алоқалар мавзусида бўлди. Бу борада Ўзбекистоннинг иштироки ва ташаббусларини юқори баҳолайман. Мамлакатингизда охирги йилларда бўлаётган ислоҳотлар, ўзгаришларни кузатиб шунга амин бўлдикки, бу Италия ва Ўзбекистон ўртасидаги алоқаларни юқори босқичга олиб чиқишига ишонаман.\nЭнди Афғонистонда бўлаётган жараёнларга тўхталадиган бўлсак, юртингиз ушбу давлатнинг қўшниси сифатида бу мамлакатда тинчлик ўрнатилиши тарафдори экани барчага маълум. Томонларнинг ўзаро бир муросага келишида Ўзбекистоннинг алоҳида ўрни бор.\nБу борада биз ҳар қандай алоқага киришиш, яъни муносабатларни янада мустаҳкамлашга тайёрмиз. Умид қиламизки, Ўзбекистонда олиб борилаётган демократик ислоҳотлар, ҳар бир соҳада ҳаётга татбиқ этилаётган янгиликлар ва ўзгаришлар бундан кейин ҳам барқарор ривожланиб боради.\n“Италия-Марказий Осиё” дўстлик гуруҳи раиси


Иванка Трамп отасининг Сурияга ракета зарбаларини йўллаш қарорига таъсир кўрсатган » Ўзбекистон янгиликлари – Zamin.uz\n10 апрель 2017, 20:04\nАҚШ президентининг қизи Иванка Трамп отасининг Сурияга ракета зарбаларини бериш қарорига сезиларли даражада таъсир кўрсатди. Бу ҳақида The Independent Буюк Британиядаги дипломатик доирадаги манбаларига асосланиб, хабар берди, деб ёзади "Кун.уз" нашри.\nМанбага кўра, Буюк Британиянинг Вашингтондаги элчиси Ким Даррок бош вазир Тереза Мэй ва ташқи ишлар вазири Борис Жонсонга Дональд Трампнинг Суриядаги кимёвий ҳужумлар ҳақидаги хабарлардан "чуқур таъсирланган"и маълум қилинган ҳужжатни йўллаган.\nБироқ, газета манбаларининг хабар беришича, дипломатнинг мурожаатларида Иванканинг позицияси "Овал хонага сезиларли таъсир кўрсатган"и, шу муносабат билан АҚШ президентининг реакцияси "кутилагиндан-да кучли" бўлгани айтилган.\nТаъкидлаш жоизки, Иванка ўзининг Twitter'даги саҳифасида Сурияга ракета зарбаларини йўллаган отаси билан фахрланиши ҳақида ёзган эди.\nЯнгиликлар » Дунё » Иванка Трамп отасининг Сурияга ракета зарбаларини йўллаш қарорига таъсир кўрсатган


Ироқ бугун Вашингтонга оммавий қирғин қуроллари ишлаб чиқарилаётган, деб тахмин қилинаётган жойларни зиёрат қилишни таклиф этди.\nИроқнинг қурол дастурлари бўйича вазири Абдул Таваб Мулла Хавейш Боғдодда бўлиб ўтган матбуот анжуманида Ироқ оммавий қирғин қуролларига эга эмас, уларни ишлаб чиқариш режаси ҳам йўқ, деб яна бир бор таъкидлади.\nШу билан бирга вазир “агар АҚШ Ироққа ҳужум қилса, Ироқ АҚШга унутилмайдиган сабоқ беради”, деб айтди.\nАҚШ Ироқдан оммавий қирғин қуролларини йўқ қилишни талаб қилиб, акс ҳолда унга қарши ҳужумлар уюштирилишини маълум қилган эди. Бугун АҚШнинг намоёндалар палатасида президент Жорж Бушга Ироққа қарши ҳарбий операцияларни амалга ошириш ҳуқуқини берадиган резолюциянинг овозга қўйилиши кутилмоқда. АҚШ сенати эса мазкур масалани эртага кўриб чиқади.


Сергелидаги бешта ҳовлининг ёниб кетишига сув етишмовчилиги ва йўллардаги тирбандлик сабаб қилиб кўрсатилди - Zamin.uz\nСергелидаги бешта ҳовлининг ёниб кетишига сув етишмовчилиги ва йўллардаги тирбандлик сабаб қилиб кўрсатилди\nФото: Видеодан кадр / «Qalampir.uz»\nТошкентнинг Сергели туманидаги хонадонларнинг бирида 20 май куни ёнғин чиқиб, ўт яна икки хонадонга ҳам ўтгани ҳақида хабар берилган эди. ФВВ ёнғинни бартараф этишда ўт ўчирувчилар тирбандликда қолиб кетгани ва сув босими пастлиги муаммоси таъсир кўрсатганини қайд этди.\nСергели тумани «Паст Дархон» МФЙ Наврўз 6-тор кўчасида жойлашган хонадонларнинг бирида ёнғин бўлаётганлиги юзасидан хабар Тошкент шаҳар Фавқулодда вазиятлар бошқармасининг тезкор-қутқарув гуруҳига 20 май соат 07:35 да келиб тушган. Ярим соатдан сўнг ФВВ матбуот хизмати ёнғин ҳақида дастлабки ахборот берган ва бу вақтда фақат битта хонадонда ёнғин қайд этилган бўлган.\nКейинроқ ФВВ мазкур ҳодиса юзасидан қўшимча маълумотларни тақдим этиб, ёнғин жойига биринчи бўлинма соат 07:45 да (10 дақиқада) етиб боргани, қолган ёнғин-қутқарув бўлинмалари соат 07:47 дан соат 08:24 га қадар, жами 5 та бўлинма ёнғин жойига етиб борганини маълум қилган.\n«Ёнғин содир бўлган хонадон қўшни хонадонларга зич қилиб қурилгани, ёнғинга қарши деворлар бўлмагани, шу билан бирга, шамол тезлиги юқори бўлиб тургани сабаб ёнғин бошқа хонадонларга ҳам тезлик билан тарқалиб, оқибатда 3 та хонадонга тегишли 200 метр квадрат майдонда ёнғин юзага келган», — деб қайд этган вазирлик.\nФВВ, шунингдек, тонгги вақтда пойтахт кўчаларида тирбандликлар бўлганини, «Паст Дархон» МФЙ, Наврўз 6-тор кўчасидаги ерости гидрантининг сув босими паст бўлгани, бу каби ҳолатлар ёнғинни тезлик билан бартараф этишга салбий таъсир кўрсатганини билдириб ўтган.\nЁнғиндан жабрланган ва ҳалок бўлганлар қайд этилмаган. Ҳозирда ёнғин сабаблари ва моддий зарар миқдори аниқланмоқда.\nMY5 телеканали маълумотларига кўра, 19 май куни соат 19:10 да Сергели туманининг қатор маҳаллалари электр энегиясидан узилган. Эртаси куни электр таъминоти тикланган, бироқ «Наврўз» маҳалласида электр узатиш тармоқларида «айрим муаммолар» юзага келган ва оқибатда ёнғин содир бўлган.\nМаҳаллада яшовчи аёл электр тикланганидан сўнг «ҳаммаёқ ёруғ бўлиб кетганини» айтган. Телеканалнинг қайд этишича, ёнғин тўртта хонадонни яроқсиз аҳволга келтирган.\n«Ўт ўчирувчилар 45 дақиқада келди, дейди аҳоли вакиллари. Эрталабки 7 ларда содир бўлган ёнғинни ўчиришга 5 соат сарфланган», — дейилади MY5 хабарида.\nЯна бир фуқаро жабрланганлар йўқлиги, лекин ҳеч нарса, шу жумладан, ҳужжатлар ва пуллар ҳам ёниб кетганини таъкидлаган.\nЁнғин куни воқеа жойига бориб, аҳоли билан суҳбатлашган «Qalampir.uz»нинг маълум қилишича, ҳодиса оқибатида бешта уй ёнган. Ёнғиндан уйи зарарланган фуқаролар бунга электр корхонасини айбламоқда. Уларга кўра, воқеадан бир кун аввал юз берган шамолдан сўнг тармоқда узилган симлар бор-йўқлигини текширмасдан туриб, электр тармоғини қайта тиклаган.\nФуқароларнинг бу фикрига Зангиота тумани электр тармоқлари корхонаси бош мутахассиси қуйидагича муносабат билдиган: «Соҳа мутахассислари томонидан ўрганиб чиқилади, бу қисқа туташувданми ёки бошқа нарсадан. Аниқлик киритиб, ўрганиб чиқиш хулосаси тақдим этилади». “Замин” янгиликларини “Twitter”да кузатиб боринг\nЯнгиликлар » Жамият » Сергелидаги бешта ҳовлининг ёниб кетишига сув етишмовчилиги ва йўллардаги тирбандлик сабаб қилиб кўрсатилди


Шоҳжаҳон Эргашев: «Мен барибир чемпионлик камарини Ўзбекистонга олиб келаман» – Ўзбекистон миллий олимпия қўмитаси\nПрофессионал боксчимиз Шоҳжаҳон Эргашев бир неча кун олдин Америка Қўшма Штатларида мезбон боксчи Майкл Фоксга қарши рингга кўтарилиб, фаолиятидаги 16-ғалабани қўлга киритганди. Боксчимиз айни пайтда Ўзбекистонда бўлиб турибди. Бугун уни Миллий олимпия қўмитаси президенти Умид Аҳмаджонов қабул қилди. Мазкур учрашувдан кейин у МОҚ Матбуот ва медиа департаменти вакиллари саволларига жавоб қайтарди.\nЖанг мен ўйлагандан қийинроқ кечди. У бироз ноқулай рақиб эди. Бу қайсидир томонлама менинг профессионал боксдаги фаолиятимга ижобий таъсир қилиши мумкин. Чунки, хеч қачон мағлубиятга учрамаган боксчи билан 10 раундлик жанг ўтказиш осон эмас. Менимча барчаси яхшиликка бўлди. Унинг бўйи мендан 15 сантиметрга баланд эди. Ушбу жиҳат менга бироз қийинчилик туғдирди.\nДастлабки раунддаёқ нокаут кутишганди? Майкл Фокс биринчи раунддаёқ таслим бўладиган боксчи эмас. Бундан буёғига рақиблар савияси ошади, жанглар ҳам қийинлашиб боради. Энди асосан 10-12 раундлик жанглар бўлади. Менимча ҳақиқий профессионал бокс жаҳон чемпионлигига эришганингиздан сўнг бошланади. Фикримча, энг қийин жангларим ҳали олдинда. Мен проф рингдаги фаолиятимни энди бошладим деб ўйлайман.\nМухлислар, мени қўллаб-қувватлаб турган инсонлар нокаутларимга ўрганиб қолишган. Тўғри, улар нокаут кутишади. Доимо нокаут билан ютишга ҳаракат қиламан. Аммо бу бокс, рингда нима бўлишини хеч ким билмайди.\nҲозирда янги мураббий, афсонавий Мэнни Пакьяо билан ишлаган Фредди Роуч билан ҳамкорлик қила бошладим. Энди осон жанглар бўлмайди. Фақат кучли боксчиларга қарши рингга кўтариламан. Бунинг учун кўпроқ машғулотлар олиб боришим керак. Мураббийни ўзгартиришдан мақсад? Спортчи доимо юксакликка, юқори натижалар сари интилиши лозим. Ўйлайманки, янги мураббий билан бунданда яхшироқ натижага эриша оламан. Тўғри, бунда энг аввало боксчининг ўзига кўп нарса боғлиқ. Бироқ, мураббий спортчига тўғри йўналиш бериб туриши лозим.\nЎзбекистонда спортга эътибор\nБугунги кунда биз спортчилар учун барча шароитлар яратилган. Шахсан Президентимиз томонидан эътибор қаратилган. Фурсатдан фойдаланиб, юртбошимизга, ўзбек спортининг юксалишига ўз ҳиссасини қўшаётган инсонларга ўз миннатдорчилигимни билдирмоқчиман. Биз Ўзбекистон ёшлари яратилган бундай имкониятлардан фойдаланиб, бундан кейин ҳам мамлакатимиз байроғини юксакларга кўтаришга ваъда берамиз.\nМОҚ президенти билан учрашув ҳақида\nМиллий олимпия қўмитасида Умид Аҳмаджонов билан учрашдим. Бундан хурсандман. Бизга эътибор қаратиб, қўллаб-қувватлаб турганликлари учун раҳмат. Бундай шароитлардан фойдаланишимиз керак. Мен ёшларга шуни тавсия қиламан. Чунки, бундай эътибор барча мамлакатларда ҳам йўқ. Кўплаб давлатларда бўлганман, шунинг учун буни ишонч билан айтяпман. МОҚ президенти учрашув давомида менга ишонишини айтиб ўтди. Бунинг учун у кишига раҳмат айтмоқчиман. Мақсадим битта – Ўзбекистонни дунёга танитиш.\nШифокорлар бокс билан шуғулланишга тақиқ қўйишганмиди?\nҲа, ўз вақтида шундай бўлган. Аммо, бугунги кунга келиб барчаси жойига тушган. Бу бўйича шифокорлар билан мунтазам гаплашиб тураман. Соғлиқ билан боғлиқ муаммо йўқ. Биласизми, ҳозир халққа нотўғри маълумот берадиган, ижтимоий тармоқларда асоссиз хабарларни тарқатадиган блоггерлар кўпайиб кетган. Бундай ҳолатларга нисбатан салбий фикрдаман. Инсон ҳақида тўғри маълумотлар бериш лозим. Улар ўз манфаатини ўйлаб, биз спортчиларнинг меҳнатини йўққа чиқармаслиги лозим. Мақсадимиз ватанимиз байроғини юқорига кўтаришдир ва биз айни пайтда ушбу бурчимизни бажаряпмиз. Мен ҳам юртимизнинг нуфузини ошириш учун озгина бўлсада ўз ҳиссамни қўшишни истайман.\n26 Fevral, 2019|Сараланган, Янгиликлар|


16:27 / 18.04.2016\nТерри Фокс 1958 йилда Канадада таваллуд топган. У 1977 йилда ўнг оёғининг тиззасида оғриқ сезади, ташхис натижалари эса суякларда саратон борлигини кўрсатади.\nШифокорлар унинг оёғини тиззасининг тепа қисмидан кесиб ташлашга мажбур бўлишади. Орадан уч йил ўтгач ёш атлет мамлакатни океандан океанга қадар бўлган қисмигача югуриб ўтишни мақсад қилади. Югуришдан мақсад — онкологик касалликларга қарши курашиш учун ўтказиладиган тадқиқотлар учун жамғарма тўплаш бўлган. Унинг “Ишонч марафони” деб ном олган югуришдан мақсади, ҳар бир канадаликдан бир доллардан олиш эди. У бунга бир йил давомида ҳар куни тайёрланиб борди.\nТерри Фокс “Ишонч марафони”ни 1980 йилнинг 12 апрель куни киришди. У бир оёғини Атлантика океанига ботириб, кейингисини Тинч океанига ботиришни ният қилди. У бир кунда 42 км. масофани босиб ўтади. Аммо касаллик авжига чиқиб, оғриқ сеза бошлайди. Аммо шунга қарамай югуришда давом этади.\nУ марафонни якунлай олмади. Саратон энг юқори даражага чиқади ва у 1980 йилнинг 1 сентябрь куни барини тўхтатишга мажбур бўлади. У югуришни Тандер-Бей шаҳрида якунлади. 143 кунлик танаффуссиз югуришда 5 373 км. масофани югуриб ўтишга муваффақ бўлди. Жумладан, Ньюфаундленд, Янги Шотландия, Принц Эдуард, Нью-Брансуик, Квебек ва Онтарио провинцияларини босиб ўтади. Орадан ўн ой ўтиб, 23 ёшга тўлмаган Терри оламдан ўтади.\n1981 йилда 24 миллион доллар маблағ йиғилади. Аммо энг муҳими у бутун жамоатчиликни эътиборини ўзига тортишга муваффақ бўлади. Бугунги кунда Канада ва дунёнинг 50 дан ортиқ давлатида ҳар йили Терри Фокс номи билан марафон ўтказилади. Ундан тушган маблағлар онкологик касалликларни ўрганиш тадқиқотларига сарфланади.\nTerry Fox Run якка ўзи кампания ташкиллаштириб энг кўп маблағ йиққан одам сифатида “Генниснинг рекордлар китоби”га киритилган. Ҳозир унинг номидаги фондда 360 млн. доллар маблағ йиғилган.


Ҳалигача гўштнинг килоси 28 минг сўмдан сотилаётган жой қаерда?\nГулистонда Алишер Нурбоев деган шоир йигит бор.\nСирдарёда битта мактабдан 5 нафар битирувчи ўқишни олтин медаль билан тугатди\nГулистонда умумтаълим мактабларини аъло баҳоларга битирган, ҳар жиҳатдан намуна бўлган ўқувчиларга олтин ва кумуш медаллар тантанали равишда топширилди.\nСирдарёда “Ташаббус-2019” ғолиблари аниқланди\nРамазондан сўнг. Бозорларда нарх-наво қандай ўзгарди?\nГулистонда 5 тонна ош дамланди\nШаҳарнинг Амфитеатр майдонида 5 тонналик ош дамланди. Уни тайёрлашга Гулистон шаҳри ва вилоятдаги 20 нафар таниқли ошпазлар жалб этилди\nРамазон ҳайити арафасида бозорларимизда нарх-наво ошдими?\nShowing 1-20 of 185 items.


Тавҳиднинг уч қисми » Тавҳид\nТавҳиднинг уч қисми\n531 марта ўқилган\nФазилатли шайх, аллома\nБарча мақтовлар Аллоҳга хосдир. Биз Уни мақтаймиз, Ундан ёрдам ва мағфират сўраймиз. Нафсларимизнинг ёмонлиги ҳамда амалларимизнинг шумлигидан Аллоҳнинг паноҳига қочамиз. Аллоҳ таоло кимни ҳидоят қилса уни адаштиргувчи ва кимни адаштирса уни ҳидоят қилгувчи йўқдир. Мен шериги йўқ, ягона Аллоҳдан ўзга ҳақ илоҳ йўқ ва Муҳаммад Унинг бандаси ва элчиси деб гувоҳлик бераман. Аллоҳ таоло у кишига, аҳли оила ва саҳобаларига ҳамда уларга гўзаллик билан эргашган зотларга кўпдан-кўп саловату саломлар йўлласин.\nТавҳид луғатда бирор нарсани ёлғиз, ягона қилишнинг масдаридир.\nШариатда эса Аллоҳ таолони Унга хос бўлган рубубият, улуҳият ва исм-сифатларда яккаламоқдир.\nТавҳид уч қисмга бўлинади:\n1) Рубубият тавҳиди.\n2) Улуҳият тавҳиди.\n3) Исм ва сифатлар тавҳиди.\nДарҳақиқат, ушбу тавҳид турлари Аллоҳ таолонинг мана бу қовлида жамланган: «У осмонлар, ер ва уларнинг орасидаги бор нарсаларнинг ҳожасидир. Бас, сиз Унга ибодат қилинг ва бу ибодатда сабр-тоқатли бўлинг! Унинг учун бирон «тенг»ни билурмисиз?! (Йўқ! Билмассиз!)» (Марям: 65).\nБиринчи қисм: Рубубият тавҳиди\nУшбу тур Аллоҳ азза ва жаллани яратиш, мулк ва бошқарув-(тадбир)да яккаламоқликдир.\nУни яратишда яккаламоқликка келсак: Инсон Ундан ўзга Яратувчи йўқ деб эътиқод қилмоқлиғидир.\nАллоҳ таоло шундай деди: «Огоҳ бўлингизким, яратиш ва буюриш фақат Уникидир» (Аъроф: 54). Ушбу жумла, хабар муқаддам қилингани боис чекловни ифодалайди. Зотан, жумладаги асли ҳаққи кейин келишлик лозим бўлган сўзни аввалга келтиришлик чекловни ифодалайди.\nАллоҳ таоло шундай деди: «Сизларга осмону заминдан ризқу-рўз берадиган Аллоҳдан ўзга биронта яратгувчи борми?!» (Фотир: 3). Ушбу оят яратишлик Аллоҳгагина хос эканини ифодалаяпти. Чунки оят савол тариқасида хитоб қилаётган бўлса-да, унга беллашув маъноси йўғрилган.\nАллоҳдан ўзга яратувчиларни исбот қилиш ила ворид бўлган оятларга келсак, Аллоҳ таолонинг ушбу қовли каби: «Бас энг гўзал яратгувчи (яъни йўқдан бор қилгувчи бўлмиш) Аллоҳ баракотли — буюкдир» (Мўминун: 14). Ва Пайғамбар соллаллоҳу алайҳи ва салламнинг сураткашларга шундай дейилишлиги ҳақида айтган сўзлари: «Яратган нарсаларингизга ҳаёт бағш этинглар».\nБу ҳақиқий яратишлик ва йўқдан бор қилишлик эмас. Балки бир нарсани бир ҳолатдан бошқа бир ҳолатга ўзгартириб қўйишликдир. Шунингдек, кенгқамровли ҳам эмас. Балки инсон қўлидан келадиган нарсага, тор доирага чеклангандир. Шунингдек, Аллоҳни яратишда яккаламоқлик, деган қовлимизга асло зид келмайди.\nАллоҳ таолони мулкда яккаламоқликка келсак: Махлуқотларга уларни яратган Зотгина эгалик қилади деб эътиқод қилишимиздир. Аллоҳ таоло айтганидек: «Осмонлар ва ердаги бор мулк Аллоҳникидир» (Оли Имрон: 189). Яна шундай деди: «Айтинг: «Агар билсанглар (айтинглар-чи), барча нарсанинг подшоҳлиги қўлида бўлган зот кимдир?»» (Мўминун: 88).\nПодшоҳликни Аллоҳдан ўзгасига ҳам исбот қилишлик ила ворид бўлган оятлатрга келсак: «Магар ўз жуфту-ҳалолларидан ва қўлларидаги чўриларидангина (сақланмайдилар). Бас улар маломат қилинмаслар» (Мўминун: 6). Шунингдек ушбу қовли: «Ё сизлар калитларига эга бўлган…» (Нур: 61). Ушбу (оятларда махлуқотларга нисбатан исбот қилинган) эгалик ушбу махлуқотлардан иборат жуда оз нарсани ўз ичига олган бўлиб, чекланган (подшоҳлик-эгалик)дир. Инсон қўл остидаги нарсагагина эгалик қилади ва ўзга бир инсоннинг қўл остидаги нарсасига эгалик қилолмайди. Шунингдек, у васф нуқтаи назаридан ҳам нуқсонли мулкдир. Чунки инсон қўл остидаги нарсаларга тамомий эгалик қилолмайди. Шу сабабли ҳам ушбу нарсаларни шариат изн берган йўлга кўра тасарруф этади.\nМисол учун: агар бир киши мол дунёсини ёқиб юбориш ёки жониворига азоб беришни хоҳласа, айтамизки: бу жоиз эмас. Аллоҳ субҳанаҳу ва таоло эса буларнинг барига умумий ва кенгқамровли жиҳатлардан эгалик қилади.\nАллоҳни бошқарув-(тадбир)да яккаламоқликка келсак: Инсон Аллоҳдан ўзга бошқарувчи йўқ деб эътиқод қилмоқлигидир. Аллоҳ таоло айтганидек: «(Эй Муҳаммад соллаллоҳу алайҳи ва саллам) айтинг: «Ким сизларга осмон ва заминдан ризқ берур ёки ким қулоқ-кўзларингизга эгалик қилур?! Ким ўликдан тирикни чиқарур ва тирикдан ўликни чиқарур, ҳамда ким барча ишларни тадбир қилиб турур?!» Улар албатта: «Аллоҳ», дейдилар. Бас, сиз айтинг: «Ахир Ўша зотдан қўрқмайсизларми?!» Бас, мана шу Аллоҳ — ҳақиқий Роббингиздир. Ҳақиқатдан кейин эса фақатгина йўлдан озиш бор, холос (яъни, ҳақиқий Роббингиз бўлмиш Аллоҳдан ўзгага сиғинар экансиз, албатта йўлдан озган бўлурсиз). Бас, қай тарафга бурилиб кетмоқдасизлар?!» (Юнус: 31-32).\nИнсоннинг бошқарувига келсак, у фақат ўз қўл остидаги нарсаларгагина ва шариат изн берган услубгагина чеклангандир.\nТавҳиднинг ушбу қисмига Росул соллаллоҳу алайҳи ва саллам улар орасидан пайғамбар этиб жўнатилган мушриклар қаршилик қилмадилар. Балки унга иқрор бўлардилар. Аллоҳ таоло шундай деди: «(Эй Муҳаммад соллаллоҳу алайҳи ва саллам), қасамки, агар сиз улардан: «Осмонлар ва ерни ким яратган?» деб сўрасангиз, албатта: «Уларни қудратли ва билувчи (Аллоҳ) яратган», дерлар. (Аммо ўзлари ҳеч нарса ярата олмайдиган бут ва санамларни У зотга шерик қилиб, уларга сиғинурлар)» (Зухруф: 9).\nУлар Аллоҳ таоло ишни бошқарувчи, осмонлар ва ернинг мулки Унинг Қўлида дея иқрор бўлардилар.\nТавҳиднинг ушбу турини одам авлодидан бирор киши инкор қилгани маълум эмас. Махлуқотлардан иборат бирор киши: оламни икки тенг яратувчиси бор, деб айтмаган.\nБирор киши рубубият тавҳидини инкор қилмаган. На таътил-(рад этиш) йўлига кўра ва на шерик исбот қилиш йўлига кўра. Фиръавн томонидан юз бергани бундан мустаснодир. Албатта, у тавҳиднинг ушбу турини рад этиш йўлига кўра кибр қилган ҳолда инкор қилганди. У Аллоҳнинг рубубиятини рад этиб, У Зот бор эканини инкор қилди. Аллоҳ таоло у ҳақда ҳикоя қилиб шундай деди: «Мен сизларнинг энг устун Роббингиздирман, деди» (Назиъат: 24). «Фиръавн: «Эй одамлар, мен сизлар учун ўзимдан бошқа бирон илоҳ борлигини билган эмасман…», деди» (Қасос: 38).\nУшбу у томондан юз берган кибр сабабли эди. Чунки у Роб ўзга бир Зот эканини биларди. Аллоҳ таоло айтганидек: «Ва ўзлари аниқ билган ҳолларида зулм ва кибр қилиб, у (мўъжизаларни) инкор этдилар» (Намл: 14). Яна Аллоҳ таоло Мусо (алайҳиссалом) ва унинг мунозара қилаётганини ҳикоя қилиб шундай деди: «(Мусо) деди: «(Эй Фиръавн), сен анави очиқ-равшан (мўъжизаларни) фақат осмонлар ва Ернинг Роббисигина нозил қилганини аниқ билурсан» (Исро: 102). У ичида, Роб – Аллоҳ азза ва жалла эканига иқрор бўлганди.\nРубубият тавҳидини мажусийлар шерик исбот қилиш йўлига кўра инкор қилдилар. Айтишдики: оламни икки яратувчиси бор, зулмат ва нур. Шу билан бирга ушбу икки яратувчини баробар қилмадилар.\nАйтадиларки: нур зулматдан яхшидир. Чунки у яхшиликни яратади. Зулмат эса ёмонликни яратади. Яхшиликни яратадиган ёмонликни яратадигандан яхшидир.\nЯна (айтадиларки), зулмат йўқликдир, зиё таратмайди. Нур эса борлиқдир, зиё таратади. Демак, у аслига кўра комилроқдир.\nЯна учинчи фарқни санаб айтадиларки, нур қадимийдир, файласуфларнинг истилоҳида шундай. Зулмат борасида у азалийми ёки кейин вужудга келганми, дея икки қовлга бўлиниб ихтилоф қилдилар.\nОламнинг яратувчиси ягона эканига ақлий далил:\nАллоҳ таоло шундай деди: «Аллоҳнинг боласи йўқдир ва У зот билан бирга бирон ҳақ илоҳ бўлган эмасдир. Акс ҳолда албатта ҳар бир илоҳ ўзи яратган нарса билан кетиб, бир-бирларидан устун бўлиб олур эдилар (яъни ҳар бир «илоҳ» ўз ҳукмини ўтказмоқни истаб, натижада еру осмон бузилиб кетган бўлур эди)» (Мўминун: 91).\nАгар оламни икки яратувчиси бор деб исбот қилсак, албатта, ҳар бир яратувчи подшоҳларнинг одати каби ўз яратган нарсалари билан алоҳида, мустақил бўлишни хоҳлайди. Бирор киши унга шерик бўлишига рози бўлмайди.\nМустақил бўлиб олгач эса яна бошқа бир нарсани хоҳлайди. Яъни, бошқарув-(салтанат) унгагина бўлиб, бирор киши бу борада унга шерик бўлмаслигини хоҳлайди.\nАна шу дамда иккиси бошқарувни хоҳлагач, ё иккиси ҳам ўзаро ожиз қолади ёки бири иккинчисига устун келади. Агар биринчиси иккинчисига устун келса унга рубубият собит бўлади. Агар иккиси ҳам бир-биридан ожиз қолса иккисидан ҳам рубубият завол топади. Чунки ожиз Роб бўлишлиги ярамайди.\nИккинчи қисм: Улуҳият тавҳиди\nУнга иккинчи эътиборга кўра ибодат тавҳиди ҳам деб айтилади. Аллоҳга боғлиқлиги эътибори билан улуҳият тавҳиди деб аталади. Махлуқотларга боғлиқлиги эътибори билан эса ибодат тавҳиди деб аталади.\nУ Аллоҳни ибодатда яккаламоқликдир.\nИбодатга лойиқ Зот – Аллоҳ таолодир. У шундай деди: «Бунинг боиси Аллоҳнинг Ўзигина Ҳақ (илоҳ) экани, улар (яъни мушриклар Аллоҳни) қўйиб илтижо қилаётган бутлари эса ботил нарса экани ва Аллоҳнинг Ўзигина энг юксак ва буюк зот эканлигидир» (Луқмон: 30).\nИбодат икки нарсага нисбатан истеъмол қилинади:\nБиринчиси: қуллик бажо қилиш. Аллоҳ азза ва жаллага муҳаббат ва улуғлашлик ила буйруқларини бажариш ва қайтариқларидан четлашишлик билан хокисор бўлишлик маъносидадир.\nИккинчиси: унинг воситасида қуллик бажо қилинадиган амал. Бунинг маъноси Шайхул Ислом Ибн Таймийя роҳимаҳуллоҳ айтганларидек: Аллоҳ таоло яхши кўриб, рози бўладиган зоҳирий ва ботиний сўз ва амалларнинг барчасини ўзида жо қилган номдир.\nМисол учун: намоз. Буни адо этишлик ибодатдир, яъни, қуллик бажо қилиш.\nНамозни ўзи ҳам ибодатдир, яъни, унинг воситасида қуллик бажо қилинадиган амал.\nТавҳидни ушбу тури билан Аллоҳ таолони яккаламоқлик, ёлғиз Аллоҳнинг ўзига қул бўлиб, муҳаббат ва улуғлашлик ила Унинг ёлғиз ўзига хокисор бўлиб, у тузиб берган йўл ила ибодат қилишингиздир.\nАллоҳ таоло шундай деди: «Сиз яна Аллоҳ билан бирга ўзга бирон ҳақ илоҳ ҳам бор деб мазамматлангувчи ва маҳрум бўлиб ўтирманг!» (Исро: 22). Ва яна шундай деди: «Ҳамду сано бутун оламлар Робби Аллоҳ учундир» (Фотиҳа: 2). У субҳанаҳу Ўзини оламлар Робби дея васф қилиши улуҳият Унгагина собит эканидаги сабабни баён қилиши кабидир. Аллоҳ таоло шундай деди: «Эй инсонлар, сизларни ва сизлардан илгари ўтганларни тақво эгалари бўлишингиз учун яратган Роббингизга ибодат қилингиз» (Бақара: 21). Яратишликда ягона бўлган Зотгина ибодатга лойиқдир.\nДемак, фонийликка қараб кетаётган, йўқдан бор қилинган махлуқни ибодат қилинадиган илоҳ қилиб олишинг тентакликдандир. Ҳақиқатни олиб қарайдиган бўлсак, у сенга ҳаргиз манфаат беролмайди, на йўқдан бор қилиш билан, на (аъзоларингни расо қилиб,) ҳозирлаб бериш билан ва на мадад бериш билан. Демак, чириб битган инсон қабрига бориб, унга дуо ва ибодат қилишинг тентакликдир. Ҳолбуки у сени дуоинга муҳтож. Сени эса унга дуо қилишга эҳтиёжинг йўқ. У ўзига-да бирор фойда ва зарарга эга эмас. Қандай қилиб ўзгасига фойда ёки зарар етказишга эга бўлсин?!\nТавҳиднинг ушбу турига кўплаб халқлар куфр келтириб, инкор қилди. Шу сабабли ҳам Аллоҳ таоло элчилар юборди, Китоблар нозил қилди. Аллоҳ таоло шундай деди: «(Эй Муҳаммад соллаллоҳу алайҳи ва саллам), Биз сиздан илгари юборган ҳар бир пайғамбарга ҳам: «Ҳеч қандай ҳақ илоҳ йўқ, магар Менгина бордирман, бас Менгагина ибодат қилинглар», деб ваҳий юборгандирмиз» (Анбиё: 25).\nШундай бўлишига қарамай пайғамбарларнинг издошлари озчиликдир. Росулуллоҳ соллаллоҳу алайҳи ва саллам шундай дедилар: «Бир пайғамбарни кўрдим, у билан бир неча киши бор эди. (Бошқа) бир пайғамбарни кўрдим, у билан бир ёки икки киши бор эди. (Яна бошқа) бир пайғамбарни кўрдим, У билан бирор киши йўқ эди».\nАжабланарлиси шуки, кейингилардан иборат тавҳид борасида қалам тебратаётганларнинг кўпчилиги диққат марказини рубубият тавҳидига қаратяпти. Гўёки улар Роб азза ва жаллани бор эканлигини инкор қилаётган қавмларга хитоб қилаётгандек. Гарчи Роб таолони инкор қилаётганлар йўқ бўлмаса-да, бироқ ибодат ширкига ботган мусулмонлар қанчалар ҳам кўп!!\nШу сабабли ҳам тавҳиднинг ушбу (улуҳият) турига диққат қилишлик лозим бўлади. Тоинки ўзлари билмаган ҳолларида мушрик бўлиб, мусулмонлармиз деяётган анави мусулмонларни ушбу тавҳид сари олиб чиқайлик.\nУчинчи қисм: Исм ва сифатлар тавҳиди\nУ Аллоҳ азза ва жаллани Ўзининг исм ва сифатлари ила яккаламоқликдир.\nВа бу икки ишни ўз ичига олади:\nБиринчиси: Исбот. Яъни, Аллоҳ азза ва жаллага Ўзининг Китобида ёки пайғамбари соллаллоҳу алайҳи ва салламнинг суннатида Ўзига исбот қилган барча исм ва сифатларни исбот қилишлигимиздир.\nИккинчиси: Бирор махлуқот Унга ўхшаш эканини нафий-(инкор) қилиш. Яъни, Аллоҳ таолога Унинг исм ва сифатларида ўхшаши бор эканини рад этишлигимиздир. Аллоҳ таоло айтганидек: «Бирон нарса У зотга ўхшаш эмасдир. У эшитгувчи ва кўриб тургувчидир» (Шўро: 11).\nУшбу оят Унинг барча сифатларида махлуқотлардан бирортаси У Зотга ўхшаш эмаслигига далолат қиляпти. У маънонинг аслида муштарак бўлса-да, бироқ ҳақиқатда тамоман ўзгачадир. Кимда-ким Аллоҳ Ўзига исбот қилган исм ва сифатларни исбот қилмас экан, бас, у инкор қилувчидир. Унинг ушбу инкор қилишлиги Фиръавннинг инкорига ўхшашдир. Кимда-ким Унинг исм ва сифатларини (махлуқотларига) ўхшатиш ила исбот қилса, Аллоҳ билан бирга Ундан Ўзгасига ибодат қилган мушрикларга ўхшаб қолади. Кимда-ким Унинг исм ва сифатларини бирор тамсилсиз исбот қилса муваҳҳидга айланади.\nТавҳиднинг ушбу қисми борасида ислом умматининг баъзиси залолатга юз тутди. Ва кўплаб фирқаларга бўлиниб кетди. Уларнинг орасида инкор-(таътил) йўлидан юрганлари бўлиб, Аллоҳни (айбу нуқсонлардан) поклайман деган даъво билан ушбу сифатларни рад этди ва залолатга юз тутди. Чунки ҳақиқатда (барча айбу нуқсонлардан) покланадиган Зот, Ундан нуқсон ва айб сифатлари рад этилган Зотдир. Унинг Каломи чалғитиш ва залолатга бошлашдан пок деб эътиқод қилинади. Агар бирор кимса: Аллоҳни эшитиши, кўриши, илми ва қудрати йўқ, деб айтса, албатта, у Аллоҳни (айбу нуқсонлардан) покламади. Балки Уни энг тубан айб билан айблади. Яна Унинг Каломини чалғитиш ва залолатга бошлаш дея айблади. Чунки Аллоҳ таоло Ўзининг Каломида буни такрор-такрор айтиб, исбот қилди: «Эшитувчи, Кўрувчидир», «Ғолиб, Ҳикматлидир», «Кечирувчи, Меҳрибондир». Энди, У шулардан холий бўла туриб, Ўзининг Каломида исбот қилишлиги ғоятда чалғитиш ва адаштириш ҳамда Аллоҳ азза ва жалланинг Каломига доғ туширишдир. Яна улар орасида Аллоҳ Ўзини васф қилган сифатлари муҳаққақдир деган даъво билан тамсил-(ўхшаш исбот қилишлик) йўлидан юрганлари бор. Дарҳақиқат, улар залолатга юз тутди. Чунки Аллоҳнинг ҳақиқий қадрига етмадилар. Уни айбу нуқсонлар билан булғадилар. Чунки улар барча жиҳатдан комил Зотни барча жиҳатдан ноқис каби қилиб қўйдилар.\nКомилни ноқисдан афзалмикин дея яқин олишликни ўзиёқ унинг (комилнинг) қадрини туширади. Айтилганидек:\nКўрмайсанми қилич қадрин тушишин,\nАгар қилич асодан ўзди дейилса.\nЭнди, комилни ноқисга тамсил қилишлик қандай бўларкин?! Бу Аллоҳ азза ва жалланинг ҳаққига бўлган энг улкан жиноятдир. Гарчи, (сифатларни тамоман) инкор қилувчилар улардан-да улкан жиноятга қўл урган бўлсалар-да. Бироқ барчалари Аллоҳнинг ҳақиқий қадрига етмадилар.\nБизга Аллоҳ таоло Ўзининг Китоби ва Росули соллаллоҳу алайҳи ва салламнинг тилида сифатлаган ва номлаганларига ўзгартиришлик-(таҳриф)сиз, инкор қилиш-(таътил)сиз, кайфият бериш-(такйиф)сиз ва тамсилсиз иймон келтиришлигимиз вожибдир. Шайхул Ислом Ибн Таймийя ва у кишидан бошқа илм аҳли шундай дедилар.\nЎзгартиришлик-(таҳриф) ҳужжатда, инкор қилишлик-(таътил) ақидада, кайфият бериш-(такйиф) ва тамсил сифатда юз беради. Тамсил кайфият беришликдан хосроқ эканини билмоқ лозим. Ҳар бир тамсил қилувчи кайфият берувчидир ва ҳар бир кайфият берувчи тамсил қилувчи эмас. Демак, ақидамиз ушбу тўрт нарсадан пок бўлмоғи вожиб бўлади.\nБиз бу ўринда ўзгартиришлик-(таҳриф) демоқчи бўлганимиз, сифатлар борасидаги ҳужжатларни ўзгартирувчиларнинг йўли бўлмиш таъвилдир. Чунки улар ўзлари юрган маслакларини нозик дид ила ифодалаш учун аҳли таъвил деб атайдилар. Сабаби қалблар таҳриф деган сўздан нафратланади. Бироқ бу, одамлар нафратланмасинлар дея сўзни ялтироқ ва зийнатли қилиб кўрсатиш бобидандир.\nАслида таъвилларининг ҳақиқати – таҳрифдир. Яъни, лафзни зоҳиридан буришлик. Биз айтамизки: агар ушбу ўзгартиришликка далил далолат қилса, бу тўғри бўлиб, сизлар ирода қилаётган маънодаги таъвил эмас. Балки тафсир-(изоҳ)дир.\nАгар бунга далил далолат қилмаса, бас, у таҳриф ва сўзларни ўз ўрнидан ўзгартиришликдир. Анавилар ушбу йўл бўйлаб юриб залолатга юз тутдилар. Натижада сифатларни таҳриф қилган ҳолда исбот қиладиган бўлдилар. Дарҳақиқат, залолатга юз тутиб, аҳли сунна вал жамоа йўлининг аксидаги йўлда бўлиб қолдилар.\nШунга кўра улар аҳли сунна вал жамоа деб сифатланмоқликлари мумкин эмас. Чунки бу нисбат беришликни талаб этади. Аҳли сунна, суннатга нисбат бериладилар. Чунки улар суннатни маҳкам тутганлардир. Анавилар эса қўл урган таҳрифлари ила суннатни маҳкам тутгувчи бўлмадилар.\nЯна, жамоат аслида тўпланиш-(йиғилишлик)дир. Улар эса қарашларида ҳам жамул жам эмаслар. Китобларида ўзаро тоқатсизлик, зиддият ва чигаллик мавжуд. Ҳатто бир-бирларини залолатда айблаб, айни вақтни ўзида ўзига зид йўл тутади.\nТаҳовийянинг шарҳида калом илмининг чўққисига етган киши бўлмиш Ғаззолийдан шундай бир сўз нақл қилинганки, агар инсон уни ўқиса калом аҳлининг хато, қоқилиш ва беҳуда гаплари ҳамда ўз ишларида бирор ҳужжатга эга эмасликлари намоён бўлади.\nУларнинг раҳнамоларидан бири бўлмиш Розий шундай дейди:\nАқлларнинг илдамлаш ниҳояси кишанлардир,\nОламдаги саъй-ҳаракатларнинг кўпи залолатдир.\nЖонимиз жисмимизда жонсаракдир,\nДунёимиз оқибати азият ва балодир.\nУмримиз бўйи изланиб фойда топмадик,\nҚийлу-қолдан ўзгасин жамлай олмадик.\nСўнг айтадики: «Дарҳақиқат, калом илмига оид тариқатлар ва фалсафий манҳажларни чуқур мулоҳаза қилиб кўриб, касалга малҳам қўйгани ёки чанқаган кишининг чанқоғини босганини кўрмадим. Йўлларнинг энг яқини Қуръон йўли эканини топдим. Ушбу оятларни исбот қилайин дея қироат қиламан: «(У зот) Ўз аршига кўтарилган Раҳмондир» (Тоҳа: 5). «(Ҳар бир) хуш сўз Унга юксалур» (Фотир: 10). Нафий қилайин дея ушбу оятларни ўқийман: «Бирон нарса У зотга ўхшаш эмасдир» (Шўро: 11). «Улар эса У зотни била олмаслар» (Тоҳа: 110). Ким мени тажрибам каби тажриба ўтказиб кўрса, мен билганим каби билиб олади».\nУларни ҳайрон ва каловланишлик, ишларида бирор ҳужжатга эга эмасликларини кўрамиз. Аллоҳ таоло тўғри йўлга ҳидоят қилган кишини эса ҳотиржам, кўнгли тўқ, юраги кенг эканини кўрасиз. Аллоҳнинг Китоби ва Росули соллаллоҳу алайҳи ва салламнинг суннатини ўқиб, Аллоҳ Ўзи учун исбот қилган исм ва сифатларни исбот қилади. Зотан, Аллоҳни Аллоҳдан-да билувчироқ, Аллоҳдан-да хабари ростгўйроқ, Аллоҳдан-да тўғри сўзловчироқ бирор киши йўқ. Аллоҳ таоло айтганидек: «Аллоҳ сизларга шариат ҳукмларини баён қилишни истайди» (Нисо: 26).\n«Адашиб кетмасликларинг учун Аллоҳ сизларга (Ўз ҳукмларини) баён қилур» (Нисо: 176).\n«Аллоҳдан кўра ростгўйроқ ким бор?!» (Нисо: 122).\nУшбу ва бундан бошқа оятлар шунга далолат қиладики, Аллоҳ таоло бандаларга Ўзига элтувчи йўлни ғоятда очиқ-ойдин баён қилиб берган. Бандалар ёритиб берилмоғига энг муҳтож бўлган мавзу, Аллоҳ таоло ва Унинг исму сифатларига боғлиқ хабарлардир, тоинки Аллоҳга онгли равишда ибодат қилсинлар. Чунки биз Унинг сифатларини билмайдиган ёки бирор сифатга эга бўлмаган Зотга ибодат қилишлик асло рўёбга чиқмайдиган ишдир. Маъбудинг сифатларини билишинг лозимдирки, бу сени Унга илтижо қилиб, ҳақиқий ибодат қилишинга ундайди.\nИнсон ўз чегарасини бузиб, кайфият бериш-(такйиф) ва тамсилга ўтиб кетмаслиги лозим. Чунки у ўз жисмидаги жонини тасаввур қилишликдан ожиз экан, Аллоҳ таоло Ўзини васф этган сифатлар ҳақиқатини тасаввур қилишликдан ожиз экани ҳақлироқдир. Шу сабабли инсонга Аллоҳнинг исм ва сифатларига боғлиқ масалаларда ўзини «Нима учун?», «Қандай?» каби саволлардан тийиши вожиб бўлади. Шунингдек, ўзини (Аллоҳнинг исм ва сифатлари) қандай экан деб фикр юритишдан тўсади.\nИснон ана шу йўл бўйлаб юрар экан, кўп роҳат топади ва бу салафлар роҳимаҳумуллоҳнинг ҳолидир. Бир киши имом Молик ибн Анас роҳимаҳуллоҳ ҳузурларига келиб, айтдики: «Эй, Абу Абдуллоҳ! «(У зот) Ўз аршига кўтарилган Раҳмондир». Қандай кўтарилди?». Имом бошларини қуйи солиб: «Кўтарилишлик маълумдир. Кайфиятига ақл бовар қилмайди. Унга иймон келтирмоқ вожибдир. Ва у ҳақда савол бериш бидъатдир. Сени бидъатчи деб биламан», дедилар.\nБизнинг ҳозирги асрда эса бундай деб айтадиганларни учратамиз: Аллоҳ таоло ҳар кечада, кечанинг охирги учинчи қисми қолганида дунё осмонига тушади. Бундан Аллоҳ таоло туннинг барча қисмида дунё осмонида экани келиб чиқади. Чунки тун ер курраси бўйлаб кезиб юради. Охирги учинчи қисми ушбу ўриндан бошқа ўринга кўчиб юради. Ушбу сўзни саҳоба розияллоҳу анҳумлар айтишмаганди. Агар ушбу сўз мўмин кишининг қалбига келганида, батаҳқиқ, Аллоҳ таоло уни ё аввалидаёқ Росули соллаллоҳу алайҳи ва салламнинг тилида ёки ушбу сўз ҳақида савол берадиган кишини тақдир қилиб, унга жавоб берилишлик ила баён қилган бўларди. Худди саҳобалар Росулуллоҳ соллаллоҳу алайҳи ва салламдан: «Аллоҳ осмонлар ва ерни яратишдан олдин қаерда эди?», деб савол берганларида у киши (соллаллоҳу алайҳи ва саллам) уларга жавоб берганларидек.\nУшбу улкан савол шунга далолат қиладики, Аллоҳ таоло инсоният муҳтож бўлган ҳар бир нарсани ушбу уч йўлдан бирига кўра баён қилиб бергандир.\nНузул-(Аллоҳ таоло кечанинг охирги учинчи қисмида дунё осмонига тушиши) ҳадиси атрофидаги муаммога жавоб бундай дейилмоғидир: модомики, кечанинг охирги учинчи қисми ушбу жиҳатда бўлар экан, ушбу жиҳатда нузул рўёбга чиққандир. Бошқа жиҳатда эса кечанинг охирги учинчи ёки ярим қисмидан олдин нузул-(Аллоҳнинг тушиши) бўлмайди. Аллоҳ азза ва жаллага ўхшаш бирор нарса йўқдир. Ҳадис нузул вақти тонг отиши билан ниҳоя топишига далолат қиляпти.\nБизга таслим бўлиб: эшитдик, бўйинсундик, эргашдик, иймон келтирдик, демоқлигимиз вожиб бўлади. Ана шу бизнинг вазифамиз бўлиб, Қуръон ва ҳадисни четлаб ўтмаймиз.\n«Қовлул Муфид аъла Китаб ат-Тавҳид» китоби\n Ибн Умар розияллоҳу анҳумодан ривоят, Бухорий (10/283), Муслим (3/1670).\n Ибн Аббос розияллоҳу анҳумодан ривоят, Бухорий (10/155), Муслим (1/199).\n «Шарҳ ат-Таҳовийя» (1/245), «Даръу Таъарузил ақли ван-нақли» (1/162), «Иҳё» (1/94-97).\n «Даръу Таъарузил ақли ван-нақли» (1/159-160), «Фатава» (4/71), «Шарҳ ат-Таҳовийя» (1/244).\n Имрон ибн Ҳусойн розияллоҳу анҳудан ривоят. Бухорий (1/418).\n Абу Ҳурайра розияллоҳу анҳудан ривоят, Бухорий (1145, 3621, 7494), Муслим (1/521).\n/ Кутубхона / Ақида / Тавҳиднинг уч қисми\nDilafruz → 17.11.2009 йил\nKatta rahmat! Alloh rozi bo’lsin!\nМухаммад Умар → 05.02.2012 йил\nАссаламу алайкум ва рохматуллох ва бароктух! биродарлар ибодат тушинчаси хакда, ибн Таймия рохимахуллохни ибодат сузига берган таърифинихам кушсанглар!? барокаллоху фийкум


Биз бугун ахборот асрида яшаяпмиз. Ҳаётимизнинг ҳар-бир жабхасида ахборот техналогияларидан фойдаланимиз. Уларсиз ҳаётимизни тасаввур қилиш қийин.\nКелажагимиз эгалари бўлган ёшлар ҳам манашу замонавий ахборот воситаларидан имкони борича фойдаланмоқдалар.\nХар-бир нарсанинг фойдали тарафи бўлгани сингари хатарли тарафи ҳам бор. Бугун бизга ҳар тарафдан кириб келаётган маълумотлар ичида, инсонни маънан манқурт қиладиган, ўз ғоясидан адаштириб юборадиган ва жамиятга, ёшларимиз келажагига хавф туғдирадиган маълумотлар йўқ дея айта олмаймиз. Шундай экан фарзандларимизни бундай хавф ва хатарлардан сақлашимиз учун уларда мана шундай зарарли маълумотлар ва бузғунчи ғояларга қарши маънавий иммунитет хосил қилишимиз лозим. Акс холда кеч қоламиз.\nПезидентимиз айтганларидай: Фарзандларимизнинг бўш вақти-душманнинг иш вақти.\nМуқаддас динимизда, ёшлар тарбиясига жуда катта эътибор қаратилган ва уни ҳамма ишлардан илгари қилинадиган иш эканлиги такидланган.\nПайғамбаримиз алайҳи салом “Ёшлар кўпроқ эътиборга лойиқдир” дея марҳамат қиладилар.\nЯна бошқа бир ҳадисларида “Сизларга ёшларингизга яхшилик қилишингизга васият қиламан, чунки улар қалблари мулойимдир.” дедилар.\nЯна у зот алаҳисалом айтадилар. “Фарзандларингизни маҳкам ушлаб уларга чиройли одоб беринг”\nЁшлар тарбиясида албатта ота-онанинг ўрни каттадир. Ота-она ўз фарзандига чиройли муомила қилиши ва у билан дўст бўлиши яъни унинг сирдоши ва унинг қалбидаги кечаётган нарсаларини билиши керак.\nПайғамбармиз (с.а.в.) айтадилар: “Кимнинг ёш боласи бўлса унга ёшлик қилсин” (унга дўст бўлсин).\nКўриб турганимиздек бугун маънавий таҳдидлар кучайган замонда, фарзандларимизни ҳар-хил фитналарга қўшилиб кетмасликлари учун, уларнинг қалбида мустаҳкам эътиқодни биз шакиллантиримиз керак. Агар биз бу ишга бепарво бўлсак, уларнинг қалбини бошқа ғараз ниятли кишилар ўзларининг фойдасига шакиллантириб олишга харакат қилишлари турган гап.\nЁшлар қалбида мустахкам ирода ва метин эътиқодни шакиллантириш учун, албатта улуғ аждодларимизнинг маънавий меъросларидан фойдалансак мақсадга мувофиқ бўлади.\nИмом Бухорий бобомизнинг бутун умрларини сарф қилиб йиғган ҳадисларни, Абу Муъин Насафий бобомизнинг ўз давридаги ҳар-хил бузғунчи фирқаларга раддия ўлароқ ёзган асрларини, Абу Мансур Мотурудий бобомизнинг муқаддас динимизнинг ақидасини соф сақлаб қолишлик учун, аҳли сунна вал жамоъада мотурудия эътиқодий мазҳабига асос солиб, бизга қолдирган мана шу тўғри йўлнинг мустақим йўл эканлигини, ёшларимизга тушунтириб бера олсак, бизнинг ёшларимиз албатта ҳар қандай маънавий таҳдидларга нисбатан ўзида мустахкам эътиқодий ҳимояни шакиллантира олади ва уларга қарши эзгулик билан жавоб бера олади.\nБоғот тумани “Назар ота”масжиди имом-хатиби\nPrevious Post:ХУШЁРЛИК ХАР БИР КИШИГА ЗАРУР\nNext Post:ПРЕЗИДЕНТИМИЗ ТАШАББУСИ БИЛАН КУРИЛАЁТГАН “ОХУН БОБО” МАСЖИДИ УРГАНЧ ШАҲРИНИНГ ЭНГ НУФУЗЛИ МАСКАНИГА АЙЛАНАДИ


БИРОДАРЛИК РИШТАСИ (Воқеий ҳикоя) - Hidoyat.uz\nБИРОДАРЛИК РИШТАСИ (Воқеий ҳикоя)\nАсосий саҳифа Мақолалар БИРОДАРЛИК РИШТАСИ (Воқеий ҳикоя)\nЧоп этилди Dekabr 30, 2018 No Comments\nЯкшанба. Кун чошгоҳдан оғганда меҳмонга отланиб, ҳовли юзига тушарканман, ичкари уйдан отам кўриниш бериб қолдилар ва жилмайиб: “Йўл бўлсин?” маъносида ишора қилдилар.\n– Синфдошларим билан улфатчилигимиз бор эди.\n– Ҳа, дуруст, кўпчиликдан ажралманг, ўғлим. Дарвоқе, кимникига кетяпсиз?\n– Ҳа, одина (жума) кунлари намоздан чиқиб, улфатлар билан хушлашиб турамиз. Отаси Шамсиддин махдум кексайиб, оёқ оғриғидан уйда ўтириб қолди. Айниқса, кўп йиллардан буён кўзи ожиз онасининг қазо қилиши ҳам оғир айрилиқ бўлди.\nШарофиддининг оилавий аҳволидан бехабарлигимдан ноқулайлик ҳис қилиб, бир зум тек қотиб қолдим.\n“Тўхтаб тур” ишорасини қилиб, ошхонага кириб кетган отам тезда чиқдилар ва қоғозга ўралган муштдек нарсани қўлимга тутқаздилар:\n– Мана буни махдумга бериб, мендан кўп дуои салом айтинг. Маъқулми? Олдин отага учраб, сўнг ўғилникига киринг.\n– Хўп, лекин бу нима?\n– Гўшт… кеча сўйилган қўйдан денг.\n– Ие, арзимаган шу гўштни нима деб олиб бораман? Ахир ярим кило бўлса ҳам, майли эди…\n– Обораверинг, ўғлим, эҳсоннинг катта-кичиги бўлмайди, – жиддий тайинлади отам.\nЯнги уй олдида мени Шарофиддин қарши олди ва мулозамат билан иккинчи қаватга йўл бошлаганди, уни тўхтатдим:\n– Дўстим, имкони бўлса, аввало отангизни зиёрат қилиб, дадамнинг саломларини етказсам.\n– Бўлади, бўлади, марҳамат, – деди. Шарофиддин таклифимдан ҳаяжонланиб ва хабар олгани ичкарига йўналди. – Шокиржон, кираверинг, бемалол.\nПастак хонтахта тўрида, қалин қилиб тўшалган кўрпачага оёқларини ўраб олган узун бўйли, оқ сариқдан келган, мўйлов-соқоли ўзига ярашган, чўзиқ юз ва кенг пешонали, елкадор мўйсафид хушнудлик билан саломимга алик олиб, қўл узатди.\n– Хуш келибсиз, болам! Кўп хурсанд қилдингиз бизни. Биродарим Толибжон қори яхши юрибдиларми? Билсангиз, отангиз хўб одамохун, эсимизни танибмизки, борди келдимиз узилмаган.\n– Раҳмат, отам сизни йўқлаб, кўпдан кўп салом айтдилар, сиҳатингизни сўраб қолдилар, – дея ийманибгина муштдак эҳсонни узатарканман “боқувимиздан… илиндилар” дедим-у, хаёлимдан “чоли тушмагур хижолатга солиб қўйса-я” деган ўй яшиндек ўтди.\nЯнглишибман. Шамсиддин махдумнинг юзи мамнуниятдан ёришиб кетди ва эҳсонни авайлаб дастурхонга қўяркан, қўлларини дуога очди:\n– Парвардигоро, юртимизга осойишталик, хонадонларимизга хотиржамлик, қут-барака бергин. Эл қатори Толибжон қорининг ҳам саломатлигини асрагин, топганларига файзу баракот ато этгин. Бирни берганга мингни бергин. Омин!\nШундан кейин махдум менинг ва болаларининг ҳам ҳақига сидқидилдан дуо-тилак билдириб, чиқишимга изн бераркан, отамга беадад дуою салом етказишимни сўради.\nМўйсафид оталаримизнинг биродарона муносабатларига ич-ичимдан ҳавасим келди. Йўқ, биргина ҳавас қилмадим, балки ўзгача бир нозик, қадрдон ҳис-туйғуларга бой, болаликдан кексаликка қадар тобланиб, куч-қудратга тўлган оталар биродарлигининг улкан қоясига юзма-юз келдим, назаримда.\nШунда аллақандай ички бир туғённи қалбимга тўлдириб: “Келинг, дўстларим, биз ҳам азиз оталаримиздек беғубор ва самимий дўстлик ришталарини боғлайлик”, деб ҳайқиргим келди.\nЎРТАЧА ҲАЁТ ИМОНДАНДИР


Самарқанд вилоятида ҳатто президент топшириғидан кейин ҳам икки йилдан бери автомобиль кўприги тикланмаяпти - Anhor\nAnhor Все посты Самарқанд вилоятида ҳатто президент топшириғидан кейин ҳам икки йилдан бери автомобиль кўприги тикланмаяпти\nСамарқанд вилоятида ҳатто президент топшириғидан кейин ҳам икки йилдан бери автомобиль кўприги тикланмаяпти\nПрезидент Шавкат Мирзиёевнинг 2018 йил 17-18 март кунлари Самарқанд вилоятига ташрифи доирасида вилоятни ижтимоий-иқтисодий ривожлантиришдаги мавжуд муаммолар ва уларни ҳал этиш юзасидан маҳаллий бошқарув органларига бир қатор топшириқлар берилганди. Ана шу топшириқлардан бир нечтаси ҳали ҳам тўлиқ бажарилмаган, деб ёзади Kun.uz нашри.\nХусусан, мазкур ташриф доирасида ўтказилган йиғилиш баёнининг 25-қисмида қуйидаги банд бор: «Оқдарё ва Пайариқ туманларини боғловчи Човка қишлоғидаги «Оқдарё» дарёси устидан ўтувчи сел оқибатида авария ҳолатига келиб қолган кўприкни қайта тиклаш».\nТопшириқда кўприкни айнан қайта тиклаш кўзда тутилган. Сабаби шундаки, 2008 йилда кўприкни сел ювиб кетгач, Оқдарё тумани маркази ва қатор қишлоқлари аҳолиси Пайариқ туманига ўтиш учун 40 километр ортиқча йўл босишига тўғри келмоқда. Ҳолбуки, биттагина кўприк узоқ йиллар давомида қўшни туманга ўтиб қайтиш имконини берган. 9 йилки, аҳоли учун ноқулайлик, ҳар қандай транспорт учун ортиқча ёнилғи ва ортиқча сарсонгарчилик, – дейилади хабарда.\nОқдарёликларнинг неча йиллар давомида қилган мурожаатлари, оммавий ахборот воситалари орқали чиқишлари ҳар ҳолда тегишли идораларга етиб бориб, давлат раҳбарининг тегишли топшириғи берилганини айтдик. Шундан сўнг мазкур кўприк ёнгинасида пиёдалар учун осма кўприк қуриб берилган, аммо топшириқда айтилган кўприкни қайта тиклаш амалга ошмай қолиб кетган. Ҳудуд аҳолиси эса дарё устидан айнан транспорт қатнови тикланишини истайди.\n«Биз бу кўприкни маҳаллий бюджет ҳисобидан қилиб беролмаймиз. Чунки анча маблағ, 4-5 миллиард сўм керак бўлади. Қолаверса, кўприк на туман ҳокимлиги балансида, на ободонлаштириш балансида ва на «автойўл» балансида, ҳеч қайсининг балансида турмайди. Аммо аҳолининг мурожаатларини эътиборга олиб, давлат дастурига киритиш учун ҳар йили республикага таклиф берамиз. Муаммоли масалалар сифатида Иқтисодиёт вазирлигига юборамиз, лекин маблағ ажратилмаяпти-да…», дейди туман ҳокими ўринбосари Бобомурод Уралов.


Бухорода ёшлар дабдабали тўйларга қарши\nCана : 12-04-2018 / Миллий тикланиш ДП / кўрилди: 213\nНикоҳ тўйи икки ёш ҳаётидаги энг улуғ маросим. Бироқ кейинги пайтларда никоҳ тўйларининг дабдабали тус олиб, бачканалашиб бораётгани ва ҳатто гоҳида фожеага айланаётгани ташвишли вазиятни юзага келтирмоқда.\nТўйлардаги ичкиликбозлик, тартиббузарликларҳақида гап-сўз жуда кўп. Ҳисобот билан ҳеч нарса ўзгармайди. Гарчи ичкилик барча иллатлар, барча кулфатлар сабабчиси бўлса-да, аввало никоҳ маросими бўладиган кундаги саёҳат ҳақидаги кўпчиликнингғашига тегадиган ҳолатдир.\nАвтомашиналар картежи шаҳар кўчаларидан узундан узун бўлиб ўтар экан, йўл ҳаракати хавфсизлигини издан чиқаради. Автомобиллар ва йўловчилар қатновига халақит беради.\nАммо кейинги пайтларда дабдабабозлик, манманлик, кимўзарга тўй қилиш, одамлар ўртасида сохта обрў топиш, турли тўқликка шўхлик қилувчи одамлар томонидан ўйлаб топилиб жорий этилаётган, қадриятларимизга мутлақо мос келмайдиган янгича урф-одатлар авж олаётгани кишининг дилини хира қилади.\nУларда халқимизнинг кўҳна ва бой маданияти эмас, балки айрим кимсаларга хос бўлган мақтанчоқлик, хўжакўрсинлик, кибру ҳаво намоён бўлмоқда. Биргина келин томоннинг мебелу сарпо-суруқ ҳамда куёвнинг уйини безаш каби ярамас иллатлар тобора илдиз отаётгани ҳар бир мулоҳазали кишини ташвишлантирмасданқолмайди, албатта.\nБу жиддий масалани Президентимиз Шавкат Мирзиёев ижод аҳли билан учрашганларида шахсан тилга олиб ўтди. Президентимизнинг Олмалиқ шаҳрига ташрифида ҳам тўй мавзуси яна кўтарилди. Ушбу учрашувлар мобайнида жонкуярлик билан айтилган, беҳуда одатлардан воз кечганҳолда аввало юртдошларимизнинг соғлиғини, моддий ва маънавий дунёсини асрашга қаратилган сўзлар айтилди.\nхотин қизлар масалалари бўйича\nетакчи мутахассиси Г.Шарипова


Халқаро алоқалар бўлими ходимларининг функционал вазифалари\n29 Май 2022, Якшанба 17:34\nДин ишлари бўйича қўмита халқаро алоқалар бўлими бошлиғи ўз ваколати доирасида республикамиз ва чет элларда диний ташкилотлар ўртасида маданий ва маърифий соҳаларда алоқалар ўрнатиш масаласида раҳбариятнинг топшириғи ва кўрсатмаларига мувофиқ ташкил қилади.\nРеспубликага хориждан дин соҳаси бўйича ташриф буюраётган меҳмонларнинг сафар дастурини тайёрлайди, ҳужжатларини расмийлаштиради. Кутиш, кузатиш ва республика бўйлаб сафарда ҳамрохлик қилиш ишларини амалга оширади.\nРеспублика ҳудудидаги хорижий элчихоналар, ваколатхоналар, ташкилотлар билан динга оид масалалар бўйича мунтазам алоқада бўлади.\nҚўмита ходимларининг хорижий хизмат сафарлари учун зарур бўлган ҳужжатларни расмийлаштиришга кўмаклашади.\nДавлат идоралари ва вазирликлари томонидан хорижий делегация аъзоларининг Ўзбекистонга ташрифи бўйича билдириладиган таклифларини ўрганади ҳамда ўзаро учрашувлар ташкил қилади.\nРеспублика фуқароларини ҳаж ва умра мавсумларида зиёратчиларнинг сафарларини ташкил қилишда ЎМИ ҳамда бошқа вазирлик ва идоралар ҳамкорлигида иш олиб боради.\nЎзбекистон Республикаси Президенти томонидан “йил” муносабати билан давлат дастурларига киритилаётган мавзулар бўйича жойларда ташкил этиладиган тадбирларда маърузалар билан иштирок этади.\nI. Бўлим бош мутахассисининг функционал вазифалари\nХалқаро диний ташкилотлар ҳақида маълумотлар заҳирасини яратиб, бўлим бошлиғига тақдим этади. Хорижда дин билан боғлиқ бўлаётган ҳодиса ва воқеалар ҳақида ҳужжатлар тайёрлайди.\nВиждон эркинлиги масалалари бўйича чет эл қонунлари ва халқаро ҳуқуқий ҳужжатлар мажмуасини ўрганади ҳамда маълумот, ахборотлар жамғармасини тузади, уларни Ўзбекистонда татбиқ этиш бўйича тавсия ва таклифлар ишлаб чиқади.\nЎзбекистонга ташриф буюрадиган хорижлик делегация аъзоларининг сафар дастурларини ишлаб чиқади ва учрашувларда ҳамроҳлик қилади.\nЎзбекистон Республикаси фуқароларининг мамлакат ташқарисидаги муқаддас жойларга боришини, шу жумладан “Ҳаж” ва “Умра” зиёратини амалга оширишини, фуқароларни диний ўқув юртларида таълим олиши, малака ошириш ва тажриба алмашиш учун чет элларга юборишни, хорижий фуқароларни ўқишга қабул қилишни, халқаро анжуманлар ўтказилишини ташкилий ишларини олиб боради.\nБайрам ва тантаналар муносабати билан Дин ишлари бўйича қўмита раиси номидан чет эл ва Ўзбекистондаги хорижий диний ташкилотларга табрикномалар юборишни ташкил этади.\nБўлим бошлиғи иш тақсимотига кўра Ўзбекистон ва хориждаги турли ташкилотлардан бўлимга тушаётган ёзишмаларни таҳлил қилади ва уларга жавоб хатлари тайёрлайди.\nХорижий мамлакатларда режалаштирилаётган, исломга тааллуқли халқаро анжуманларда иштирок этувчи ўзбекистонлик вакиллар сафари билан боғлиқ масалаларни ҳал этади ва зарур бўлган ҳужжатларни тайёрлайди.\nЎзбекистонга ташриф буюрадиган хорижлик делегация аъзоларининг сафар дастурларини ишлаб чиқади ва учрашувлар ташкил этилишида ёрдам кўрсатади.\nЎМИга қарашли диний таълим муассасалари ҳамда ташкилотларида таҳсил олаётган ва ишлаётган талаба ва ходимларнинг маъданий ва маърифий соҳалар бўйича хорижий давлатларга сафарларини уюштиради.\nРеспубликамиздаги диний таълим соҳасида хорижий мамлакатларда ўқиётган талабалар, малака олиш учун юборилган имомлар ва бошқалар ҳақида аниқ маълумотлар базасини тўплайди ва компьютерга киритади.\nIII. Бўлим етакчи мутахассисининг функционал вазифалари\nБўлим бошлиғи иш тақсимотига асосан хорижий давлатларнинг диний аҳволи тўғрисида таҳлилий маълумотномани бойитиб бориш устида иш олиб боради.\nҲаж ва Умра масалалари ва бошқа хорижий ташкилотлар билан тузилган ҳар қандай шартнома ва учрашув баённомаларини таржима қилади ва раҳбариятга тақдим этади.\nҚўмитага келаётган диний мавзулардаги хорижий тилларда ёзилган ҳужжатларни таржима қилади, уларни маълумотлар заҳирасига тўплаб боради.\nВиждон эркинлиги масалалари бўйича чет эл қонунлари ва ташкилотлари ҳамда халқаро ҳуқуқий ҳужжатлар мажмуасини ўрганиб боради.\nИнтернет орқали республикамиз ва хорижда дин соҳасида юз бераётган янгиликлар, улардаги дин соҳасида олиб борилаётган сиёсат ва халқаро диний ташкилотлар ҳақидаги маълумотлар базасини такомиллаштиради, дин соҳасида содир бўлаётган янгиликларни ахборот тарзида раҳбариятга тақдим этади.\n“Ҳаж” ва “Умра” ҳамда бошқа масалалар бўйича фуқаролардан келиб тушган аризаларни атрофлича ўрганиб чиқади ва белгиланган тартибда жавоб хати тайёрлайди.\nБўлим бошлиғи иш тақсимотига кўра Ўзбекистон ва хориждаги турли ташкилотлардан бўлимга тушаётган ёзишмаларни ўрганиб чиқади ва уларга жавоб хатлари тайёрлайди.


ОЧЛ-2018: “Локомотив” – “Ал-Ваҳда”. Таркиблар маълум\n12 февраль, 2018, 14:46\nБугун "Локомотив" Осиё чемпионлар лигаси-2018 гуруҳ босқичи илк тур учрашувлари доирасида БААнинг "Ал Ваҳда" клубига қарши баҳс юритади.\nАйни пайтда томонларнинг бошланғич таркиблари маълум:\n16:00. "Локомотив" - "Ал-Ваҳда"\n“Локомотив”: 1.Игнатий Нестеров, 5.Кахи Махарадзе, 6.Нивалдо, 7.Садриддин Абдуллаев, 9.Икром Алибоев, 10.Марат Бикмаев, 15.Сардор Мирзаев, 20.Ислом Тўхтахўжаев, 22.Санжар Шоаҳмедов, 28.Шуҳрат Муҳаммадиев, 33.Олег Зотеев.\nЗахира: 4.Бобирбек Йўлдошев, 8.Шерзодбек Каримов, 12.Маъмир Икромов, 27.Сардор Рашидов, 77.Диёржон Туропов, 88.Игорь Елич, 99.Чо Сук Жае.\n“Ал-Ваҳда”: 50.Рашид Ал Суваиди, 4.Салим Султон Ал Шаржи, 5.Муҳаммад Абдул Басит, 10.Исмоил Матар, 12.Муҳаммад Салим, 15.Насир Абдулҳади, 19.Холид Иброҳим, 22.Балаж Жужак, 36.Аҳмад Салмон, 37.Аҳмад Рашид, 42.Муҳаммад Ал Акбари.\nЗахира: 1.Муҳаммад Ҳасан, 7.Муҳаммад Ал Шеххи, 30.Ториқ Аҳмад, 32.Муҳаммад Ҳилол, 33.Мажид Абдулла, 70.Муҳаммад Рашид, 77.Ҳалил.\nЭслатиб ўтамиз, "Локомотив" - "Ал-Ваҳда" ўйини бугун 16:00да старт олади.


ЛОЛА АҲМЕДОВАДАН ЭКСКЛЮЗИВ ПРЕМьЕРА ЯҚИН » PopCorn.uz - Шоу Бизнес олами хақиқати\nЛОЛА АҲМЕДОВАДАН ЭКСКЛЮЗИВ ПРЕМьЕРА ЯҚИН\nСана: 27.03.2014 1872\nЁқимли овоз соҳибаси, дилбар хонанда Лола Аҳмедова яқинда ўзининг янги “Унутолмадим” қўшиғига клип суратга олдирди. Айни дамда мазкур клипнинг монтаж қилиш жараёни кечмоқда.\nХонанданинг хабар беришича, клипда умуман ўзгача йўналиш ва услубда намоён бўлади. Шунингдек яна бир қайноқ янгиликдан ҳам хабар топдик. Жорий йилнинг куз ойларида яккахон концерт дастурини ҳам тақдим этиш ниятида. Бу ҳақида эса кейинроқ батафсил маълум қиламиз. Эслатиб ўтамиз, айни пайтда хонанданинг мухлислари чет элда ҳам кўпаймоқда. Айниқса, Туркияда. Чунки жорий йил аввалида “ТМБ” (Туркия мусиқа бирлиги) канали орқали бир қатор клиплари намойиш этила бошланди.\nШунингдек хонанда айни пайтда кўплаб санъаткорларни синовдан ўтказиб, унинг маҳоратини тараннум этувчи "Ёшлар" телерадиоканалининг “Олтин микрофон” телекўрсатувида чиқишга тараддуд кўрмоқда. Биламизки, мазкур лойиҳа иштирокчилари барча қўшиқларни жонли тарзда ижро этиши даркор. Демак, бу хонандадан катта куч ва маҳорат талаб этади. Лойиҳада иштирок этиш арафасида турган Лола Аҳмедованинг чиқишига тез кунларда ўзингиз шоҳид бўласиз.\nДарвоқе, клипнинг премьераси яқин. Тез фурсатда видеоклип тайёр бўлишини маълум қилган Лола Аҳмедова биринчи галда сайтимизга тақдим этишини ҳам алоҳида таъкидлаб ўтди. Демак, тез кунда биринчилар қаторида эксклюзив премьерадан баҳраманд бўласиз...\nmurod 27 3 2014 10:33\nDinara 27 3 2014 14:51\nLola Ahmedovani hurmat qilaman judayam kamsuqum ayol chiroyli ovoziga ko'z tegmasin.\nLola zo'r ijodkor omadini bersin.\nDinora 28 3 2014 09:57\nLolahonni ijodini judayam hurmat qilaman kamtar,odobli va go'zal ayol....


Ўзбекистонда янги бозорнинг шаклланиши – автомобилларни қисқа муддатга ижарага бериш ва бундан фойда кўриш | Futura – ҳаммаси ахборот технологиялари, маркетинг ва стартаплар ҳақида Ўзбекистонда янги бозорнинг шаклланиши – автомобилларни қисқа муддатга ижарага бериш ва бундан фойда кўриш – Futura – ҳаммаси ахборот технологиялари, маркетинг ва стартаплар ҳақида\nRent-car хизмати раҳбарлари фикрига кўра, автомобилларни ишончномасиз қисқа муддатли ижарага бериш низоми кучга кириши билан, ушбу бозор тоборо ўса бошлайди. Spot ушбу соҳада фаолият юритаётган 3 та компания билан Ўзбекистонда соҳанинг ўзига хосликлари, бизнес харажатларини қоплаш муддатлари ва соҳанинг кимга йўналтирилганлиги хусусида суҳбатлашди. Июль ойи бошида сенат автомобилларни қисқа муддатли ижарага бериш ҳақидаги қонун лойиҳасини маъқуллади. Тузатишлар кучга кирганда, Ўзбекистон аҳолиси ва хорижлик сайёҳлар нотариал расмийлаштиришсиз ва рўйхатдан ўтмасдан 30 кун муддатга ижарага автомобил олишлари мумкин. Ўзгартиришлар кучга кириши биланоқ, мустақил юритиш учун автомобиллар ижараси бозори кундан-кунга кучаяди, дейди Avtouzbegim асосчиси Мирфаёз Раҳимов. Бу rent-car сегментининг ривожи учун халал бераётган ягона бюрократик тўсиқ эмас.\n“Автомобилларни қисқа муддатли ижарага бериш иқтисодий фаолиятнинг алоҳида тури сифатида ажратилмаган. Биз Туризмдавқўм, Адлия вазирлиги, ВМга икки йил ёздик. Ва ниҳоят ССП билан бирга янги ИФТТ киритишга эришдик. У биринчи апрелдан ишга тушиши керак эди, лекин негадир сурилиб кетди”, – RentCar.uz асосчиси ва директори Шоҳруҳ Абдуғаниев.\nҚонунчилик билан боғлиқ мураккабликлар билан бир қаторда, машиналарни қўлга киритиш билан боғлиқ қийинчиликлар ҳам мавжуд: “Тўлиқ стандарт автомобилни 30 банк иш кунигача кутишга тўғри келади. Қозоғистонда ёки Россияда пулинг билан салонга борасан ва янги машина билан чиқиб кетасан. Ўзбекистонда ҳам шундай. Лекин, афсуски, бу барча моделларга тегишли эмас”, – Sixt Uzbekistan менежери Станислав Ҳасанов.\nТадбиркорларнинг сўзларига кўра, Ўзбекистонда автомобилни ижарага бериш маданияти ҳали шаклланмаган. “Хорижда бу одатий ҳолат, чунки у ерда такси қиммат, автотураргоҳ ҳам қиммат, суғурта ва бошқа харажатларда ҳам шу ҳолат. Бир неча кун таксида юргандан кўра ижарага олиб автомобилда юриш арзонга тушади. Бизда эса автомобиллар учун тураргоҳлар текин, такси эса жуда арзон”, – Шоҳруҳ Абдуғаниев. Компанияларда автомобилларни олиш шартлари ҳам тахминан бир хил: мижоз номига ишончнома ва автомобил ҳолати, километраж ва бошқа кўрсаткичлар қайд қилинган қабул қилиш-топшириш далолатномаси расмийлаштирилади. Машина тоза ҳолатда ва тўлиқ тўлдирилган ёнилғи билан берилади ва худди шундай ҳолатда топширилади, акс ҳолда эса ювиш ва ёнилғи нархи гаров суммасидан ушлаб қолинади. Топширишда автомобилнинг бирор ерида бузилганлик ҳолати кузатилса, механик-баҳоловчи чақирилади ва у зарарни ҳисоблаб беради.\nСервис раҳбарлари тан олганларидек, ишда ҳам тартибсизликларга дуч келинмоқда. Мижозлар автомобилни сотиб юбориш ёки кимгадир гаров сифатида қолдириб кетиш ҳолатлари кўп учрамоқда.\nБундан ташқари, ЙҲҚ бузилганлиги учун жарималар билан боғлиқ муаммолар учрамоқда: мижоз автомобилни қайтарганидан ёки гаров суммасини олганидан кейин бу ҳақда хабар келмоқда. Жаримани эса компания тўлаяпти. Автомобил ижарага олиш учун 500 АҚШ доллари керак бўлади. Бу сумма хизматнинг зарурий минимал даражасини таъминлаб беради: “Хизмат сифатли бўлишида рентабиллик учун камида 20 та машина керак. Тарғибот қилиш харажатларини ҳам ҳисобга олиш лозим”, – Шоҳрух Абдуғаниев.\nSpot учта rent-car хизматининг раҳбарлари билан бозорни ривожлантириш, иш моделлари ва маркетинг стратегиялари ҳақида суҳбатлашди.\nАсос солинган йили: 2007, автоижара хизматлари – 2014 йилдан\nАвтопарк: 70 ортиқ автомобил\nШоҳрух Абдуғаниев компанияси дастлаб йўловчиларни ташиш билан шуғулланган. Асосан йўл танламас автомобилларга ихтисослашган, чўлнинг оғир шароитларида ишлаган.\nБозорда нарх рақобатини ҳосил қилган йирик корейс ва хитой бизнесменлари пайдо бўлганда, иш сурати пасайди, машиналар тўхтаб қола бошлади. Ва шу ерда янги соҳа юзага келди: танишлар озроқ вақтга автомобилни бериб туришни сўрай бошлашди. Тадбиркор синов учун автоижарани ишга туширди ва бу соҳа истиқболли эканлигини тушунди.\nАвпаркда 50 та машина бор эди ва улардан 20 тасига янги йўналиш берилди. Жорий йилда автопарк 90 % га янгиланди: Malibu, Captiva, Gentra, Cobalt ва бошқа турдаги автомобиллар ҳам рўйхатга киритилди. Шуни ўзига 750 минг АҚШ доллари миқдорида харажат қилинди.\nОлдин штатда 50 та ходим бўлган бўлса, энди битта механик ва иккита сотиш менежери етарли. Нархларни олдинги иш тажрибасидан келиб чиқиб, ёқилғи ва ҳайдовчи хизматини ҳисобга олмаган ҳолда, туздик. Ишни В2С сегментидан бошладик. Буюртма сайт орқали расмийлаштирилади: сайтда қайси автомобиллар ижарага мавжудлигини кўришингиз, Facebook орқали рўйхатдан ўтишингиз, буюртма бериб, Uzcard бўйича тўлов қилишингиз мумкин. Бундан ташқари, Visa карталари билан ҳам тўлов қилиш режалаштирилмоқда. “Бизнинг тизимимизга ва бошқа компанияларга уланиш имконияти мавжуд. Биз сотувдан фоиз оламиз, ҳамкорлар эса кросс-маркетинг имконига эга бўлади. Мамлакатда ушбу бизнес бошида биз турганлигимиз боис, йилига 20 мингдан ортиқ буюртма оламиз”, – Шоҳрух Абдуғаниев.\nЎзбекистоннинг қуруқ ва қуёшли иқлимида машиналар узоқроқ хизмат қилади: ўртача 100-150 минг км, йўл танламасларда бу кўрсаткич янада кўпроқ.\n“Белгиланган масофа босилгандан кейин, машинани механик кўради ва эҳтиёт қисмларни алмаштиради. Бу бехосдан автомобилнинг шикастланиши юзага келмаслигига кафолат беради. Пайти келиб тўсатдан бирор бир деталь керак бўлиб қолганда, ноқулай аҳволга тушиб қолмаслик учун, иномаркаларнинг эҳтиёт қисмларини захира билан сотиб оламиз”, – Шоҳрух Абдуғаниев.\nАбдуғаниев қайд қилганидек, rent-car мижозларини 4 гуруҳга бўлиш мумкин:\n1. маҳаллий бозор – Ўзбекистон аҳолиси;\n2. маълум мавсумда келадиган хорижликлар;\n3. хорижга домий яшаш жойига кетаётган ва қариндошлари олдига ёки иш билан бораётган ўзбекистонликлар;\n4. хорижий компаниялар ёки уларнинг вакилликлари.\nАгар бир ярим йил давомида автомобил ижарага олинадиган бўлса, харажат арзонроқ машина нархига тенглашиб қолади. Мижозларни хизматдан фойдаланишига нима сабаб бўлиши мумкин?\n“Автомобил сотиб олиш – бу аслида ривожланишингиз учун сарфлайдиган маблағингизни музлатиб қўйишдир. Мижозларимизнинг аксарияти – айни пайтда лойиҳаларини тараққий эттириши ва автомашина учун ҳеч қандай пул ажратмаслиги керак бўлган тадбиркорлардир. Шунинг учун бундай мижозларга тайёр машина керак ва уларда автомашинани ювиш, техник кўрик, деталларни алмаштириш каби ишларга вақтлари йўқ”, – Шоҳрух Абдуғаниев.\nАсос солинган йили: 2010\nАвтопарк: 60 та автомобил\nМирфаёз Раҳимов амалда бўш ётган соҳа – автомобилларни ижарага бериш эканлигини сезди ва автомактабга эгалик қилиш ҳуқуқини қўлга киритди. Ёш тадбиркор бундай имкониятдан фойдаланиб қолишга қарор қилди. Лойиҳанинг бундай кўринишини у БААдаги шунга ўхшаш хизматларнинг бизнес-моделидан ўзлаштирди. Ўзини маблағига сотиб олинган 3 та машинадан бошлаб, ҳозирда уларнинг сонини турли моделларда бўлган 60 тага етказди.\nAvtouzbegim машиналари ҳайдовчилик тажрибаси камида 5 йил бўлган 25 ёшдан ошганларга берилади. Гаров сифатида мижозлар машина моделига қараб 3-4 миллион сўм қўйишади. Автомобилни минимал бериш муддати бир сутка, максимал бир ой. Мижоз узоқроқ муддатга олмоқчи бўлса, ҳар ой янги шартнома тузилади. Бошида мижозлар кўпинча бир ой муддатга машина оладиган Ўзбекистонликлар эди. Ҳозирда эса асосан қўшни ҳудудлардан иш билан келадиганлар мижозлардир. Мижозларнинг 80 %и машинани ўртача 1 кундан 10 кунгача муддатга оладиган хорижликлардир. Туристлар орасида россияликлар кўпроқ. Компания кунига 5-6 та мижозга, ойига эса 150-200 мижозга хизмат кўрсатади. Олинган фойда асосан автопаркни янгилашга қайта сарфланади: “Автомобиллар билан ишлашнинг ўзига хослиги ҳам шунда – уларга қараш керак. Харажатга оз маблағ кетмайди”, – Мирфаёз Раҳимов.\nМирфаёзнинг сўзларига кўра, автопаркда машина қувватига қараб 4 йил хизмат қилади, чунки мижозларга ҳар доим яхши ҳолатдаги машинани таклиф қилиш керак, мунтазам фойдаланиш эса уларнинг ҳолатини тез ўзгартиради. Битта машина икки йилда ўзини қоплайди ва кейинги икки йил фойдага ишлайди.\nХизматлар ўзининг сайти, booking.com ва бошқа туристик сайтлар орқали тарғибот қилинади. rent-car бизнес-модели 100 йил олдин АҚШда ўйлаб топилган, бизда эса 10 йил олдин пайдо бўлди, холос, деб қайд этади Раҳимов. Шунинг учун тизимнинг ривожланиши ва тўлиқ ишлашига яна 5-6 йил керак бўлади. Бу бозор тури катта эмас, рақобат ҳақида гапиришга ҳожат йўқ:\n“Биз бошқа автопарклар билан дўстона ишлаймиз: менинг автопаркимдаги машина мижозни қониқтира олмаса, мен бошқа автоижара контактларини мижозга бераман. Шунингдек, инсофсиз мижозлар ҳақида ҳам бир-биримизни огоҳлантирамиз”, – Мирфаёз Раҳимов.\nАсос солинган йили: 1912 йил, Германия, 2017 йил – Ўзбекистон\nАвтопарк: 12 та автомобиль\nSixt – бу оилавий бренд, Мюнхенда Мартин Сикст томонидан асос солинган, ҳозирда ушбу оиланинг учинчи авлоди томонидан бошқарилади. Avtobus Rent компаниясининг таъсисчиси Фарҳод Расулов Париждаги кўргазмада Сикст оиласи билан танишиб қолади. Шунда Марказий Осиёда автопарк очиш ғояси туғилади.\nФраншиза шартларига кўра, Sixt бренд ва ишлаш тизимини тақдим этади. Барча жараёнлар тизимлаштирилди: буюртмани расмийлаштириш, бухгалтерия ҳисобини назорат қилиш, брендлаш, маркетинг, реклама, хизматга талаб каби. Мижоз Sixt офислари бўлган исталган давлатдан Тошкентдаги автомобилга буюртма бериши мумкин ёки аксинча: Ўзбекистонда туриб, бошқа ҳар қандай давлатдаги автомашинага буюртма бериб қўйиши мумкин.\nТалабномалар Sixt томонидан ишланган онлайн-порталда кўрилади ва расмийлаштирилади. Порталда ижара шартномаси, инвойс ва бошқа барча керакли ҳужжатлар тайёрланади.\nАвтопаркда GM Uzbekistan автомобилларининг Nexia 3 дан Malibu 2 гача моделлари мавжуд. Франшизанинг асосий шартларидан бири автопарк ёши 3 йилдан ошмаслиги керак.\nБазасида Sixt Uzbekistan яратилган Avtobus Rent компанияси 2013 йилдан бери транспорт хизматларини тақдим қилмоқда. Шунинг учун, седанлар билан бирга паркда сайёҳлик гуруҳларига хизмат кўрсатадиган 20 та микроавтобус ва автобуслар бор.\nSixt тармоғи шундай қурилганки, янги нуқта очилиши билан 118 давлатдаги барча филиаллар пресс-релиз қабул қилади ва маълумот барча шахобчаларда тарқалади. Натижада ўргимчак тўри ҳосил бўлади ва бу потенциал мижозлар сонини оширади.\nЎзбекистон франчайзилари дипмиссия, отеллар, туроператорлар, корпоратив компания вакилларига ўзлари тарқатмаларини юборишади, кейин эса сарафан радио бўйича ишланади:\n“Қозоғистон, Литва, Жанубий Корея, Индонезия, АҚШ, Германия, Украинадан саёҳатчилар бизни мустақил топишди. Гуруҳнинг бир қисми транспорт хизматларини сотиш соҳасидаги кўргазмаларда иштирок этишди”, – Станислав Ҳасанов.\nҲасанов фикрига кўра, rent-car секторида ҳар қандай шахс потенциал мижозга айланиши мумкин. Sixt бешта асосий йўналишдан иборат: элчихона ва консулликлар, корпоратив мижозлар, авиалиниялар, сайёҳлик агентликлари, отеллар. Шунингдек, ҳамкорлар билан ўзаро ишлаш ва уларнинг содиқлик дастурларида иштирок этиш тизими ҳам ишлаб чиқилган:\n“Мижозлар ижарага тўлов учун отел ёки бошқа ҳамкорлардан қўлга киритилган авиаланияларнинг бонус миллари, ваучерлар ва баллардан фойдаланишлари мумкин. Жорий йилда “Ўзбекистон ҳаво йўллари” МАК билан ҳамкорлик ва содиқлик дастурини имзолаш режалаштирилган. Бундан ташқари, халқаро аэропорт терминалида ёки ундан унча узоқ бўлмаган жойда автоижара пунктини очиш масаласини кўриб чиқяпмиз”, – Станислав Ҳасанов.\nДастур Wyndham отеллари тармоғи билан ҳамкорликни аллақачон бошлаб юборган. Тошкентдаги отел ҳудудида автоижара пункти очилди. Бундай пунктлар пойтахтнинг бошқа меҳмонхоналарида ҳам очилади.\nАвгуст ойи охирида Самарқандда филиал очиш режалаштирилмоқда. Кейинги филиаллар Бухоро, Хива, Нукус, Шаҳрисабз, Фарғона водийси каби аҳоли зичлиги юзасидан муҳим ҳудудлар бўлган асосий туристик шаҳарларда очилади. Лойиҳанинг харажатларни қоплаш муддати ўртача олинганда, автопарк ўлчамига қараб 1 йилдан 3 йилгача бўлган вақтни ўз ичига олади.\n“Харажатларни қоплаш осон эмас, чунки филиаллар очиш ва паркни кенгайтириш сармояталаб иш. Устига-устак туризм тебраниб турувчи бизнес – маълум вақт оралиғида фойда катта, бошқа вақтда эса кам, харажат эса ҳар доим бир хил”, – Станислав Ҳасанов.\nОлдинроқ Spot RentCar.uz директори Шоҳрух Абдуғаниев билан “Бизнес лабораторияси” муҳокамасида каршерингдан қандай қилиб пассив даромад олиш мумкинлиги ҳақида суҳбатлашган эди.\nШохсанам Хуррамова, Динора Зияева\n13 iyun 10:12


Вазир Уй-жой коммунал хизмат кўрсатиш соҳаси ходимларини табриклаб, мурожаатнома билан чиқди\n08:26 / 18.04.2020\n18 апрель Уй-жой коммунал хизмат кўрсатиш соҳаси ходимлари куни этиб белгиланган. Шу муносабат билан Ўзбекистон уй-жой коммунал хизмат кўрсатиш вазири Музаффар Солиев соҳа ходимларига мурожаатнома билан чиқди\nВазир соҳа ходимларини республикада нишонланаётган 18 апрель - Уй-жой коммунал хизмат кўрсатиш соҳаси ходимлари куни билан табриклаган.\nУнинг таъкидлашича, коммунал хизмат кўрсатиш соҳаси халқ турмуш даражасини ошириш, аҳолининг кундалик эҳтиёжларини қондириш, улар учун қулай яшаш шароитларини яратишда муҳим аҳамиятга эга.\n“Ана шундай муҳим соҳада фаолият юритаётган Сиз азизларнинг кундалик фидокорона меҳнатингиз натижасида аҳолимизга тоза ичимлик сув ва иссиқлик энергияси етказиб берилмоқда, шаҳар ва туманларимиздаги кўп квартирали уй-жойлар обод бўлмоқда, йиллар давомида аҳолимизни қийнаб келаётган муаммолар изчиллик билан ҳал қилинмоқда.\nБугунги синовли кунларда ҳам соҳада фидокорона фаолият юритаётган минглаб ҳамкасбларимиз давлатимиз томонидан коронавирус инфекцияси тарқалишига қарши курашиш бўйича амалга оширилаётган чора-тадбирларга ўзларининг муносиб ҳиссаларини қўшиб келмоқдалар.\nКарантин шароитида санитария-гигиена қоидаларига амал қилишда ўта муҳим бўлган тоза ичимлик ва иссиқ сувни аҳолига етказиш учун ўз ҳаловатидан кечиб, кунни тунга улаб бор билим ва тажрибасини аямай, матонат кўрсатиб келаётган минглаб соҳа ходимларининг ҳар куни қаҳрамонликдан, хайрли ишлардан иборат десак, айни ҳақиқатни айтган бўламиз”, - дейди вазир.\nУнинг таъкидлашича, 2019 йил вазирлик тарихида салмоқли йил бўлди.\nРеспублика ҳудудларида ичимлик сув таъминоти ва оқава сув инфратузилмасини ривожлантириш бўйича катта ишлар амалга оширилди.\n800 мингдан ортиқ аҳолининг ичимлик суви таъминоти, 75 мингдан ортиқ аҳолининг оқава сув хизматлари яхшиланди.\nИссиқлик таъминоти соҳасини ривожлантириш натижасида қўшимча 300 тадан ортиқ кўп квартирали уйларда истиқомат қилувчи 50 мингга яқин аҳолининг иссиқлик таъминотини қайта тикланди. Илк бор Халқаро молия институтлари маблағлари жалб этилди. Андижон, Чирчиқ, Бухоро, Самарқанд шаҳарлари ва Тошкент шаҳрининг Сергели туманида марказлаштирилган иссиқлик таъминоти тизимини реконструкция қилиш учун Жаҳон банки иштирокида 220,7 млн. доллар қийматдаги лойиҳаларни амалга оширишни бошладик.\n“Афсуски, коронавирус пандемияси барчамизнинг турмуш тарзимизга ўзгаришлар киритди. Лекин ҳаёт тўхтагани йўқ.\nСоҳани ривожлантириш, аҳолига сифатли коммунал хизматлар кўрсатиш борасидаги 2020 йилда олдимизда долзарб вазифалар турибди. Уларни ўз вақтида ва сифатли бажариш бизнинг зиммамизда.\nШу боис вазирлик тизимидаги қурилиш жараёнларни онлайн мониторингини юритиш ва назоратини амалга ошириш учун “Смарт қурилиш”, ҳудудларни ободонлаштириш бўйича “Обод ҳудуд” ҳамда кадрларни мониторингини юритиш ва ижро интизомини назорат қилиш бўйича “Вазифалар бажариш тизими-ВБТ (KPI)” ва “Pro Suit” дастурий таъминотларни амалиётга татбиқ этиш ва самарали фаолиятини йўлга қўйиш талаб этилади.\nЖорий йил якуни билан ушбу ишларни амалга ошириш натижасида 700 мингдан ортиқ аҳолининг марказлашган ичимлик суви таъминоти, 65 мингдан ортиқ аҳолининг оқава тизими ва 50 мингдан ортиқ аҳолининг иссиқлик таъминоти яхшиланишига эришамиз.\nАйни вақтда, Халқаро молия институтларининг кредит маблағлари ҳисобидан умумий қиймати 1,81 млрд. доллар бўлган вазирлик ташаббуси билан таклиф этилаётган қўшимча 17 та янги лойиҳаларни тайёрлашга доир ҳужжатларни сифатли ишлаб чиқиб, босқичма-босқич амалга оширилишини бошлаймиз.\nОлтинчи, “Ўзсувтаъминот” акционерлик жамияти ва унинг таркибидаги ҳудудий сув таъминоти масъулияти чекланган жамиятларни фаолиятини самарадорлигини оширишга қаратилган чоралар кўришимиз талаб этилади.\nБу борада, авваламбор етакчи хорижий экспертларни жалб қилган ҳолда ишлаб чиқилаётган Ўзбекистон Республикасининг сув таъминоти ва сув чиқариш тизимини ривожлантириш стратегияси концепциясини амалиётга татбиқ этиш жорий йилда асосий вазифаларимиздан бири бўлиши керак.\nБарчамизни ташвишга солган иллатга қарши курашиш юксак тафаккур, темир интизом сабр тоқат ва чуқур масъулият талаб этади. Касалликни маҳалламизга, уйимизга, оиламизга олиб кирмаслик учун энг аввало ўзимиз масъулмиз”, - дейди М. Солиев.\n09:27 / 04.06.2020\nУй-жой коммунал хизмат кўрсатиш соҳаси ходимларини моддий рағбатлантириш тартибига ўзгартириш киритилади\n23:02 / 07.01.2020\nАҳолининг сувдан фойдаланганлик учун қарзи 410 млрд сўмдан ортиқ. Янги ҳисоблагичлар ўрнатилади\n20:18 / 07.01.2020\nЎзбекистон ташкилот ва корхоналари сувнинг неча фоизини ишлатади? Рақамлар маълум қилинди


ҲИНДИСТОН ТОВУСИДАН АФРИКА ТУЯҚУШИГАЧА… | QISHLOQ HAYOTI\nҚўшкўпир тумани Янгилик қишлоғидаги Иброҳим Жуманиёзов мана бир неча йилдирки, ноёб қушлар парвариши билан шуғулланиб келмоқда. Тадбиркор “Ибрат-Рўзмат” оилавий корхонасини ташкил этган.\nУнинг ишлари нафақат воҳа аҳли, балки юртимиз табиати шайдолари, ўсимлик ва ҳайвонот дунёси ихлосмандларида ҳам катта қизиқиш уйғотмоқда.\nЭътиборли томони шундаки, бу оиланинг мўъжазгина “ҳайвонот боғи”да асл ватани Жанубий Африка бўлган туяқушдан тортиб, ўзида табиатнинг бор ранги ва гўзаллигини жам қилган Ҳиндистон товуси, сайроқиликда булбулдан қолишмайдиган беданалар, ўзига хос кўринишга эга япон товуқлари, Хитой кумушсимон қирғовули, Африка какликлари, ёввойи қуёнлар, ўрдаклар ва воҳа қирғовуллари парвариш қилинмоқда.\nУмрида туяқушни кўрмаган ҳар қандай одам унинг 2,5 метрча келадиган бўйи, 130 килограммдан ортиқ тош босадиган жуссаси, ҳар бир донаси 1-1,2 килограмм келадиган тухумини кўриб ҳайратга тушиши табиий. Аммо оила бошлиғи Иброҳим ака билан суҳбатлашсангиз, сўзни ўзи асраётган қушларнинг энг миттиси – беданадан бошлайди.\n– Бу қушнинг ишқибозлари Тошкент, Фарғона томонларда азалдан кўп бўлса-да, бизнинг воҳада бедана боқиш янги машғулотлардан ҳисобланади, – дейди Иброҳим Жуманиёзов. – Уни асраш, кўпайтириш унчалик қийинчилик туғдирмайди. Гўшти парҳезбоп, тухуми шифобахш. Кичкинагина тухуми қон босимини меъёрлаштирувчи, иммунитетни мустаҳкамлаш хусусиятига эга. Камқонлик, юрак хасталикларига даво, турли витаминлар, аминокислота ва микроэлементларга бой бедана тухумининг бозори чаққон. Бедана жўжалари 1,5-2 ой ичида тўла маҳсулот бера бошлайди. Ҳозирда 2 мингта бедана парваришлаётган бўлсак, яқин ойлар ичида улар сонини 10 мингтага етказиш чораларини кўрмоқдамиз.\nИброҳим аканинг асл мутахассислиги сув қурилиши муҳандиси. У узоқ йиллар мобайнида ирригация тизимида фаолият кўрсатди. Пенсияга чиққач, севимли машғулоти – ғаройиб ва ажойиб паррандаларни асраш, уларнинг тури ва сонини кўпайтиришга киришди. Табиатга шайдолигини тушунган турмуш ўртоғи Замира Тожиева ҳам унга ёрдам берди. Опа биология фани ўқитувчиси эмасми, Иброҳим аканинг ниятини амалга оширишида унинг ҳам билимлари қўл келди. Иброҳим ака нафақат ҳайвонот оламига, балки наботот оламига ҳам қизиқади. У яратган боғдаги яшиллик олами – арчалару токзорлар, ўрик, олма, олча, гилос, анору анжирлар буни сўзлаб турибди.\n“Ибрат-Рўзмат” оилавий корхонасида ўрдакчиликни ривожлантириш, аҳолига кўплаб ўрдак жўжалари етиштириб бериш борасида ҳам ибратли ишлар амалга оширилмоқда. Айни пайтда бу ерда боқилаётган 500 та ўрдакдан кунига олинаётган 350 тагача тухум пешма-пеш инкубацияларга қўйилиб, ҳафтасига 1400-1500 та жўжа аҳолига сотилмоқда. Шунингдек, бу ерда кўркам кўринишга эга бўлган Хитой кумушсимон қирғовули, Ҳиндистон товуслари, Африка какликлари каби паррандаларни кўпайтиришга ҳам алоҳида эътибор қаратилмоқда.\nБу ерда ҳозирча 2 та нар, 3 та мода туяқуш асралиб, уларнинг тез орада тухумга кириши кутилмоқда. Битта мода туяқуш йилига 45-50 та тухум бериши ва улардан 35-40 та жўжа чиқишини ҳисобга олсак, бу ноёб парранданинг ҳам воҳада яқин вақтлар ичида кўпайишини кўз олдимизга келтиришимиз қийин эмас.\nПаррандаларнинг яйраб ўсишларига имкон яратиш мақсадида ферма қуриш ва озуқа етиштириш учун туман ҳокимлиги томонидан 2 гектар ер майдони ажратиб берилган. Бу келажакда ноёб тур паррандаларни воҳа шароитида янада кўпайтириш, натижада парҳезбоп гўшт ва тухум етиштиришни кўпайтириш, экотуризмни ривожлантириш учун ҳам шароит яратиш демакдир.


Имом Бухорийнинг оталари Абул Ҳасан Исмоил ибн Иброҳим тақводор уламолардан бўлиб, Ҳаммод ибн Зайдни кўрган, Ибн Муборак билан икки қўллаб кўришган, Молик ибн Анасдан дарс олган, Солиҳ ибн Муборак, Абу Муовия ва бошқалардан ҳадис ривоят қилган зот бўлганлар.\nБутун Ислом олами Қуръони Каримдан кейинги энг мўътабар манба деб эътироф этган «Жомеъус саҳиҳ» асарининг муаллифи имом Бухорий роҳимаҳуллоҳ ана шундай табаррук оилада дунёга келганлар. Тарихчиларимизнинг таъкидлашича, у зот Бухорода, шаввол ойининг ўн учинчи куни, жума намозидан кейин туғилган эканлар.\nАжабки, бугун ҳам айнан шаввол ойининг ўн учинчи куни, ҳафтанинг ҳам муборак жума куни экан. Бундан 1244 йил муқаддам айни шу ойнинг айни шу кунида, жума кунида Аллоҳ таоло Ислом оламига улкан туҳфа ато этиб, Ўзининг сўнгги Расули, Набийси ҳазрати Муҳаммад Мустафо соллаллоҳу алайҳи васалламнинг ҳадиси шарифларини қиёматга қадар келадиган барча мусулмонларга етказишда улкан хизмат қилган зотни дунёга келтирган экан.\nАллоҳ таоло бу муборак кунларда юртимиздан, халқимиздан, Ислом умматидан ана шундай забардаст, боамал уламоларни, ходими шариат фузалоларни яна кўплаб етиштирсин, ҳар биримизга илм байроғини баланд кўтариб, Аллоҳнинг розилиги йўлида, илм талаби йўлида холис хизмат қиладиган бандалардан бўлишни насиб айласин!\nИмом Бухорий барча мусулмонларнинг фахридир. Хусусан, у кишининг ватанларида яшаб турган бугунги кун мусулмонлари учун алоҳида шарафдирлар. Бугунги кундаги авлодларимизни кўпчилик мусулмонлар айнан имом Бухорий орқали танийдилар ва у кишининг сабабларидан ҳурмат қиладилар. Ҳатто Ўзбекистон мустақил бўлишидан аввалги вақтда бошқа юртлардаги мусулмонлар бизнинг тезроқ мустақилликка эришишимизни сўраб, айнан имом Бухорийнинг сабабларидан дуолар қилишган. Фикримизнинг далили сифатида Қатар давлатида нашр этилган «Ал-Умма» журналининг 1982 йил август сонида нашр қилинган доктор Муҳаммад Алий Донавий мақоласидан иқтибос келтирамиз:\n«...Дарҳақиқат, Ислом уммати кўпгина фазилатлар, илм ва ҳидоят эвазига Бухорийдан қарздордир. Бу уммат зиммасига юкланган вазифа шуки, улар ўз фарзандларига мактабларда, олийгоҳларда ва мажлисларда Бухорий ҳазратлари ким эканларини ўргатмоқлари лозим. Шояд, шунда унинг хотираси мусулмонлар учун Бухоро шаҳрини коммунистик тузум қабоҳатидан қутқаришга ва аввалги нур таратувчи маёқ ҳолатидаги аслига қайтаришга туртки бўлса. Чунки у заминда Ҳофизус-сунна – Набий алайҳиссалом ҳадисларининг ҳимоячиси ётибди...»\nОлимнинг Ислом уммати Бухорийдан қарздорлигини эслатиши Бухорий илмий меросининг Ислом оламида тутган ўрни беқиёс эканига далолат қилади. Ҳақиқатан ҳам имом Бухорий нафақат ўз ватани халқига, балки бутун Ислом оламига катта мерос қолдириб кетдилар. Бошқа мусулмонлар қаторида имом Бухорийдан биз ҳам қарздормиз. Балки бошқалардан кўра кўпроқ қарзимиз борлигини ҳис қилмоғимиз лозим.\nИмом Бухорий мусулмонлар тарихида катта из, улкан илмий мерос қолдирганларини дунё мусулмонлари тан олишади ва кўп гапиришади. Юқорида тилга олинган «Ал-Умма» журналида доктор Муҳаммад Алий Донавий бутун мусулмонлар номидан шундай дейди: «Имом Муҳаммад ибн Исмоил Бухорий ҳазратлари тарихимиз, меросимиз ва тараққиётимизда ўзига хос, муносиб ўрин тутган буюк имомлардандир. Расулуллоҳ алайҳиссалом ҳадисларидан иборат «Ал-Жомеъ ас-саҳиҳ»ни таълиф қилишларининг ўзи у зотга фахр учун кифоя қилади. Бу китоб Қуръони каримдан кейинги энг ишончли китобдир. Имом Бухорий бутун ҳаётларини ҳадис ва ровийлар тарихи илмларини тадқиқ этишда муҳим аҳамиятга эга бўлган «тасаббут ва таҳқиқ» ҳамда «жарҳ ва таъдил» учун қоидалар матнларини ишлаб чиқиб, Расулуллоҳ алайҳиссаломнинг ҳадисларини ҳимоя қилган ҳолда ўтказдилар.\nБуюк ватандошимиз Имом Бухорий башариятга тенгсиз маънавий мерос қолдириб кетди. Бу мероснинг гултожи энг ишончли ҳадислар тўплами – «Ал-Жомеъ ас-саҳиҳ» Ислом динида Қуръони каримдан кейин эъзозланадиган иккинчи манбадир. Бутун дунё мусулмонларининг иттифоқига кўра, у башарият томонидан битилган китобларнинг энг улуғидир.\nБиз Бухорийнинг авлодларимиз, у зот туғилган, яшаган, ижод қилиб ўтган замин фарзандларимиз. Бухорий ҳазратлари қолдирган мерос бизнинг фахримиздир. У зот ёзиб қолдирган меросни эъзозлаш ва асраб-авайлаш билан бирга, уни ўрганиб, ҳаётга татбиқ этишга ҳаракат қилишимиз лозим.\nИмом Мотуридий номи билан машҳур бўлган улуғ бобом..\nБарча оламларни йўқдан бор қилиб яратиб, унинг тад..\n“Зиёрат” рукнидаги туркум суҳбатларини навбатдаги ..